USD Berlegar Pada Paras 2 Minggu Tertinggi Berikutan Data Domestik Yang Kukuh.

Awal dagangan hari ini menunjukkan matawang NZD dibuka rendah selepas indeks harga pengeluar yang akan mencerminkan kadar inflasi negara itu dikeluarkan rendah dengan kejatuhan -0.9% pada suku tahun pertama 2019 selepas kenaikan sebanyak 1.6% pada tempoh sebelumnya.
Matawang AS Dolar hari ini didagangkan pada paras tertinggi dua minggu berbanding matawang-matawang utama yang lain, disokong oleh data ekonomi Amerika Syarikat yang kuat dan kenaikan dalam hasil perbendaharaan.
 Data perumahan Amerika Syarikat hadir dengan bacaan yang teguh dan laporan tuntutan pengangguran mingguan menunjukkan kepada kekuatan yang berterusan dalam pasaran buruh ekonomi terbesar dunia itu.
Bukan itu sahaja, USD juga didorong oleh kelemahan matawang seterunya iaitu Euro dan Pound yang agak bersifat bearish buat masa ini. Euro khususnya dibebani dengan asas-asas ekonomi yang lemah dan kebimbangan dalam politik Itali manakala Pound pula ditekan oleh ketidaktentuan geopolitik Brexit.


Ulasan Penetapan Polisi FOMC, US Dolar Melonjak Tinggi!

The Federal Reserve mengekalkan kadar faedah di paras 1.25% seperti yang dijangka oleh pasaran pada Khamis pukul 2 pagi. Bank pusat juga mendedahkan perancangan untuk mula mengurangkan pegangan bon $4.3 trillion pada Oktober.
Dalam kenyataan awal The Fed juga menunjukkan satu lagi kenaikan kadar tahun ini dalam unjuran ekonomi yang dikeluarkan bersama kenyataan awal.
Antara tumpuan pasaran bagi penetapan polisi monetari kali ini adalah perancangan pengurangan penyata imbangan (pegangan bon). Pengumuman bank pusat untuk mula mengurangkan pegangan bon pada Oktober adalah sejajar dengan jangkaan pasaran. Harus diingat, perkara ini juga adalah salah satu daripada proses pengetatan polisi monetari yang dikenali sebagai Quantitative Tightening (QT). QT adalah lawan kepada QE (pelonggaran kuantitatif).
Ahli-ahli The Fed dilihat menunjukkan keyakinan terhadap ekonomi Amerika Syarikat dimana unjuran pertumbuhan ekonomi dikaji semula kepada kenaikan tahun ini.
Bank pusat meramalkan pertumbuhan ekonomi 2.4% pada 2017, iaitu kenaikan 0.2% daripada unjuran sebelum ini 2.2% pada Jun. Walaubagaimanapun, tren inflasi yang perlahan menyebabkan bank pusat menurunkan jangkaan inflasi kepada 1.5% pada 2017 daripada 1.7% sebelum ini.
Analisis “dot plot” dalam Ringkasan Unjuran Ekonomi pula menunjukkan bank pusat melihat kadar faedah akan naik dalam julat 1.25% dan 1.50% pada hujung tahun 2017. Dengan kadar faedah di paras julat 1-1.25% ketika ini, hal ini jelas menunjukkan ada satu lagi kenaikan kadar pada tahun ini.
 Berikut adalah perbezaan unjuran oleh ahli bank pusat pada Jun lalu dan pada 21 September.
Pada mesyuarat Jun.

4 ahli Fed jangka tiada lagi kenaikan kadar tahun ini
8 jangka satu lagi kenaikan tahun ini
4 ahli lagi jangka dua kenaikan kadar tahun ini

Pada mesyuarat September.

Masih 4 ahli Fed jangka tiada lagi kenaikan kadar tahun ini
11 ahli Fed jangka satu lagi kenaikan kadar tahun ini
1 ahli Fed jangka dua lagi kenaikan kadar tahun ini

Kenyataan awal juga memperlihatkan impak taufan Harvey, Irma dan Maria dijangka tidak memberi impak kepada halatuju ekonomi dalam jangka masa sederhana.


GBP/USD Tunjuk ‘Belang’ Setelah Dirangsang Untuk Melonjak Lebih Agresif

Menilai kepada carta harga pasangan matawang GBP/USD, pergerakan harga dilihat terus melonjak dengan agresif setelah menyentuh paras halangan Moving Average 50 (MA50) pada rangka masa 1 jam.
Lonjakan yang dipamerkan turut mencapai zon RBS (resistance become support) 1.38000 dan telah menghasilkan kenaikan lebih 100 pips serta merekodkan paras tertinggi terbaharu bagi 4 minggu.
Memasuki ke sesi Asia hari ini (Rabu), harga tampaknya terus menyambung semula aksi cemerlang dengan corak uptrend selepas membuat sedikit penyusutan pada penghujung sesi dagangan Selasa.
Kenyataan hawkish yang dilontarkan oleh Gabenor Bank of England (BOE) baru-baru ini kekal memberi sokongan kepada matawang Pound untuk memperluaskan pengukuhannya berbanding matawang USD.
Di samping itu, para pelabur dijangka turut menantikan laporan data indeks harga pengguna yang digunakan untuk mengukur kadar inflasi UK yang akan diterbitkan pada sesi Eropah sebentar lagi.

Penerbitan dengan bacaan yang memberangsangkan secara tidak langsung bakal memberi petunjuk serta bayangan yang lebih meyakinkan kepada pelabur untuk Pound terus memapar penguasaan.
 Sekiranya corak kenaikan yang dipamerkan berjaya diteruskan, tidak mustahil untuk pergerakan harga berupaya menggapai zon rintangan pada 1.39000 dan membentuk corak HH (higher high) terbaharu.
Peningkatan yang lebih ‘garang’ akan menyaksikan harga menguji zon rintangan yang kekal menjadi tumpuan pada 1.40000 susulan zon tersebut sering kali mengekang lonjakan harga pada sebelum ini.
Sebaliknya jika pergerakan harga kembali mencatat penurunan, zon RBS 1.37000 dijangka akan diuji semula sebelum kemungkinan harga bakal terus menyusut lebih rendah.
Penyusutan yang ketara akan memperlihatkan pergerakan harga mencecah zon RBS selanjutnya pada 1.36000 dan seterusnya bakal memberi isyarat awal untuk harga membuat perubahan trend semula.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Penggubal Dasar Terpaksa ‘Berputih Mata’, Data Inflasi PPI Pada April Tetap Membimbangkan!

Data indeks harga pengeluar dilaporkan tetap tinggi pada bulan April. Indeks ini dijadikan sebahagian pengukur inflasi dan ia membawa indikasi bahawa masalah inflasi kekal parah dan terus mempengaruhi ekonomi Amerika Syarikat.
Indeks Harga Pengeluar (IHP/PPI) yang mengukur jumlah perolehan pengeluar untuk mereka pada awal jualan, dilaporkan berkurangan 0.5% pada bulan tersebut dan akhirnya membawa kepada bacaan 11% setahun. Data bulan April hanya menurun sedikit daripada rekod yang dicatatkan pada bulan Mac iaitu dari 11.5%. Para pakar eknomi yang ditinjau oleh Dow Jones menjangkakan pengurangan yang sama iaitu 0.5%. Tidak termasuk perkhidmatan makanan, tenaga dan perdagangan, PPI teras meningkat sebanyak 0.4% pada bulan April  dan 6.9% daripada setahun lalu namun merosot daripada 7.1% bulan Mac.
Data penting ini dikeluarkan selepas sehari Biro Statistik Buruh melaporkan bahawa harga pengguna untuk barangan dan perkhidmatan di pasaran meningkat 8.3% daripada setahun lalu, turun daripada 8.5% pada bulan Mac walaubagaimanapun masih menunjukkan inflasi terburuk yang pernah dilihat oleh A.S. sejak awal 1980-an.
 Laporan ekonomi berasingan Khamis menunjukkan bahawa tuntutan pengangguran berjumlah 203,000 untuk minggu berakhir 7 Mei, peningkatan 1,000 daripada tempoh sebelumnya. Namun begitu tuntutan berterusan dilaporkan jatuh sebanyak 44,000 kepada 1.343 juta, paras terendah sejak 3 Januari 1970.
Walaupun berita itu sebahagian besarnya baik untuk pasaran pekerjaan tetapi inflasi masih terus mengganggu penggubal dasar dalam mengatur ekonomi dan juga memberi ancaman kepada pertumbuhan ekonomi. Pesiden Joe Biden pada minggu ini telah bercakap beberapa kali mengenai kenaikan harga yang semakin meningkat semasa pentadbirannya dan mengemukakan beberapa cadangan untuk menangani masalah itu.
Gas dan barangan runcit menjadi faktor utama yang mendorong lonjakan inflasi dengan kenaikan harga masing-masing naik naik 1.7% dan 1.5% pada bulan April. Begitu juga dengan harga kereta yang meningkat 0.8%.
Pasaran kini terus memberi tumpuan terhadap bagaimana para penggubal dasar untuk menangani masalah inflasi yang kian membimbangkan.


Ketegangan di Iraq-Kurdish, Harga Minyak Mentah Meningkat

Harga minyak mentah ditutup pada paras 2 minggu tinggi pada hari Jumaat berikutan ketidaktentuan geopolitik di Timur Tengah yang telah menyebabkan terdapat perubahan dan pengurangan dalam pengeluaran minyak. Hal ini terjadi apabila Presiden Donald Trump menolak untuk mengesahkan perjanjian nuklear dengan Iran .
Iran merupakan ahli OPEC dan antara pengeluar minyak utama di Timur Tengah. Penolakan pengesahan perjanjian nuklear Iran 2015 oleh Trump telah menyebabkan risiko perniagaan minyak di Timur Tengah semakin tinggi.
Dalam pada masa yang sama, para pelabur juga memberi perhatian kepada perkembangan referendum kemerdekaan Kurdish daripada Iraq yang berlaku pada bulan lepas. Hal ini disebabkan respon retorik yang keras daripada penentang telah mengganggu saluran minyak mentah yang membekalkan 500,000-600,000 tong setiap hari.
 Selain itu, kejatuhan pengeluaran minyak mentah U.S turut mempengaruhi pasaran minyak pada minggu lepas.
Pada sesi Asia hari ini, harga pasaran hadapan minyak mentah WTI meningkat 42 sen atau 0.82% pada harga $51.87 setakat pukul 10.15 pagi. Sementara itu, harga minyak Brent di pasaran hadapan juga menunjukkan peningkatan sebanyak 1.10% kepada $57.81 setong, merupakan harga tertinggi dalam tempoh 2 minggu.
Berikut merupakan peristiwa yang berpotensi mempengaruhi pasaran pada minggu ini.
1. Laporan mingguan pengeluaran minyak U.S (Selasa, 17 Oktober).
2. Laporan inventori minyak dan minyak petrol oleh Energy Information Administration (EIA) (Rabu, 18 Oktober).
3. Laporan pengeluaran gas asli oleh kerajaan U.S (Khamis, 19 Oktober).
4. Laporan mingguan pelantar minyak U.S oleh Baker Hughes (Jumaat, 20 Oktober).


Tunggu! Baca Sini Dulu Sebelum Trade Pada Sesi NY

US dolar terus mengekalkan pengukuhan pada sesi Eropah setelah data inflasi yang terbaru menguatkan lagi keyakinan pelabur untuk kenaikan kadar faedah lebih agresif daripada Federal Reserve (Fed).
Lonjakan inflasi ke paras tertinggi terbaharu hampir 40 tahun telah mencetuskan panik dalam pasaran dan pastinya turut menggentarkan bank pusat AS untuk bertindak secepatnya.
Presiden Fed St Louis, James Bullard mengatakan bahawa beliau mencadangkan kenaikan sebanyak 100 mata asas pada Julai dengan peningkatan sebanyak 50 mata asas akan berlaku pada Mac.
Jangkaan ini telah mendorong lonjakan hasil bon AS 10 tahun ke puncak tertinggi sejak Ogos 2019 pada 2% dan turut menarik US dolar untuk kembali lebih kukuh.
 Sementara itu, mata wang euro berada di bawah tekanan untuk mempertahankan kedudukannya pada 1.1400 berbanding dolar greenback.
Bank Pusat Eropah (ECB) yang sebelum ini dianggap hawkish, pada hakikatnya masih mengekalkan pendiriannya yang dovish kerana ketidaktentuan yang dipaparkan oleh ekonomi Eropah.
Mata wang berkaitan komoditi, dolar kiwi berada di landasan untuk mencatat peningkatan mingguan keduanya walaupun pergerakan harga dilihat telah menghapuskan sebahagian daripada keuntungan yang diraihnya minggu ini.
Dolar Aussie pula cuba menahan dari jatuh lebih rendah berikutan kenyataan Gabenor Bank Pusat Australia (RBA) yang masih lagi berhati-hati dalam memberi isyarat kenaikan kadar faedah pada tahun ini.


Full Time Forex Trader atau Part Time? Baca Nasihat Terbaik Ini!

Forex trading sebenarnya adalah satu ‘alat’ untuk menambah atau tingkatkan taraf hidup. Jika anda sedang bekerja, anda jangan fikir untuk berhenti kerja terus, dan risikokan kesemua wang simpanan anda untuk mula trade forex.
Trade forex perlukan masa, anda hanya perlu berlatih dan cuba jana pendapatan secara part time trader dahulu. Anda mungkin tercari-cari sumber pendapatan mana yang anda dapat buat dengan selesa dirumah tanpa menjual barang, cari orang dan sebagainya dan anda terjumpa forex trading.
Ya, ia adalah pilihan yang tepat. Tetapi jika anda tidak dapat menjana keuntungan daripada forex trading secara part-time(separuh masa), anda jangan berharap lah untuk menjana keuntungan secara full time(sepenuh masa).
Biasakan diri anda dahulu dengan trading sambil mengekalkan taraf hidup anda sekarang. Apabila anda sudah biasakan diri untung dan menjana 10-20% sebulan, baru anda boleh berfikir dengan modal yang besar, anda dapat menjana keuntungan yang lebih banyak jika kekalkan momentum 10-20% sebulan.
Cita-cita full time trader tidak salah, tetapi perlu pada masa yang betul, persediaan mental dan fizikal yang betul. Anda perlu mempunyai simpanan tidak terusik dan juga duit emergency yang dapat bertahan selama 6 bulan.
Duit tersebut tidak termasuk modal untuk trading. Duit tersebut adalah duit untuk anda melunaskan segala komitmen yang ada seperti duit kereta, duit rumah, duit sekolah anak, duit makan minum, duit nafkah isteri dan keluarga, duit emergency seperti perubatan, repair kereta dan lain-lain.
 Ia untuk memastikan anda dapat rangka dan mula jana pendapatan dalam tekanan tidak bekerja, dan tidak mendapat gaji tetap. Jika anda tidak menjana pendapatan dari forex pada awal-awal pun, anda masih mempunyai duit untuk menyara keluarga, atau bayar komitmen peribadi selama 6 bulan.
Jadi di sini emosi anda tidak terganggu. 6 bulan adalah tempoh ideal yang digunapakai untuk kestabilan emosi dan mula merangka sesuatu tindakan. Lebih elok dicukupkan setahun kerana bidang forex trading ini sangat mencabar.
Duit simpanan sahaja tak cukup.
Pastikan trading record anda lakukan secara part time sudah mula berjaya jana pendapatan konsisten seperti diharapkan paling kurang tempoh 1 tahun, iaitu 12 bulan.
Tanpa skill yang konsisten, tempoh 12 bulan juga tidak guna jika anda baru hendak merangkak belajar tentang forex sementara menghabiskan duit simpanan.
Ingat! Tempoh 12 bulan bukanlah tempoh baru nak belajar, cari teknik dan sebagainya. Sebaliknya ia tempoh bersedia untuk anda memulakan perjalanan bisnes forex anda ini.


Angkara BOC, Loonie Susut Lebih Tinggi!

Bank of Canada (BOC) mengambil keputusan untuk mengekalkan kadar faedah semalaman tidak berubah pada kadar 0.25% seperti jangkaan. Kadar bank dan kadar deposit masing-masing dikekalkan pada 0.50% dan 0.25%. Ini membawa indikasi bahawa petunjuk yang dikemukakan sebelum ini akan tetap terpakai iaitu kenaikan kadar faedah berkemungkinan akan berlaku pada separuh tahun kedua 2022.
Bank pusat juga masih meneruskan pengurangan sasaran pembelian aset mingguan daripada dolar kanada 3 billion kepada dolar kanada 2 bilion. Penyesuaian ini dilakukan berdasarkan pemulihan dan keyakinan Bank Pusat terhadap prospek ekonomi Kanada.
 Dengan penularan Covid-19 gelombang ke-3 yang semakin berkurangan, BOC menjangkakan pertumbuhan ekonomi bertumbuh pada kadar 6% pada tahun 2021. Bacaan ini sedikit berkurangan daripada unjuran yang dikeluarkan pada bulan April.
Mengenai inflasi, harga petrol yang tinggi dengan kesulitan dalam bekalan yang berterusan membawa indikasi bahawa kadar inflasi akan berada pada atas 3% sebelum turun menjadi 2% pada tahun 2022.
Matawang CAD menyusut susulan laporan dengan USD/CAD mengukuh 0.03% kepada paras 1.2514.


AUD/USD Sudah Membuat Kenaikan 600 Pips Sejak Minggu Lalu Dari Paras Terendah 17 Tahun

Pergerakan harga pada carta pasangan matawang AUD/USD turut mencatatkan kenaikan dengan dagangan dolar Australia berjaya mengukuh berbanding US dolar yang mengalami penyusutan yang ketara.
Sesi New York semalam memaparkan kenaikan harga pada carta-carta harga pasangan matawang utama berbanding US dolar selepas data tuntutan pengangguran Amerika Syarikat untuk minggu lalu mencatatkan kenaikan yang mendadak sehingga 3.28 juta.
Dagangan AUD/USD telah mempamerkan kenaikan sekitar 600 pips dari paras terendah harga yang dicecah pada minggu lalu. Paras terendah sekitar 0.55100 merupakan yang terendah dalam tempoh 17 tahun.
Corak kenaikan harga dipamerkan sepanjang dagangan minggu ini didorong oleh penyusutan US dolar sementara pelabur menantikan pakej rangsangan berskala mega yang akan dilancarkan di Amerika Syarikat untuk menangani isu COVID-19 yang menjejaskan ekonomi dengan sangat buruk.
Dagangan semalam yang menguji paras terendah harian pada Selasa sekitar 0.58700 telah membuat kenaikan lebih 200 pips menguji paras ketinggian dagangan hari sebelumnya.
Bersambung pada dagangan hari ini, harga meneruskan kenaikan ke paras lebih tinggi mencatatkan paras tertinggi mingguan pada 0.61250 sehingga ke sesi Eropah.
 US dolar yang berterusan lemah dilihat akan mendorong kenaikan harga menuju paras 0.6300 menguji zon SBR (support become resistance) tersebut.
Namun harga juga berkemungkinan membuat penurunan yang didorong oleh aktiviti profit-taking pada penghujung minggu.
Jika penurunan berlaku, harga dilihat akan turun menguji paras penting 0.6000 dan juga menguji paras sokongan dinamik Moving Average 50 (MA50) pada rangka masa 1 jam pergerakan harga di carta AUD/USD.
Penurunan lebih rendah bakal menuju paras 0.5700 atau kembali semula ke zon support 0.55000 untuk.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pasaran Menantikan Lebih Banyak Rincian Perkembangan Perdagangan AS-China!

Pergerakan matawang sedikit terbatas dalam bertindak balas pada perkembangan perjanjian perdagangan AS-China pada hari Isnin. Pasaran menzahirkan sedikit kelegaan apabila pada minggu lepas, kesepakatan perdagangan AS-China telah dicapai namun pasaran masih kecewa kerana tiada butiran yang dikeluarkan dan mengkhuatirkan jumlah taruhan sempena hari natal.
Kesepakatan perjanjian tersebut diumumkan pada hari awal pagi hari Sabtu (waktu Malaysia) selepas dua setengah tahun rundingan di antara Washington dan Beijing, dimana beberapa tarif AS ke atas barang-barang China akan dikurangkan sebagai pertukaran China akan meningkatkan pembelian ke atas produk pertanian, pembuatan dan tenaga AS berjumlah $ 200 bilion dalam tempoh dua tahun akan datang sebagai tambahan kepada jumlah yang dibelinya pada 2017.
Susulan daripada laporan ini, matawang Australia telah mencatat pengukuhan manakala matawang safe haven menyusut.
Menurut pakar strategi Forex, setakat ini pasaran masih kekurangan maklumat, walaubagaimanapun berita baiknya pasaran lebih pasti tentang prospek perdagangan AS-China.
 Matawang Euro mengukuh hampir 0.20% berbanding US dolar pada paras 1.1139 setakat jam 11.45 p.m. Manakala matawang Sterling terus melonjak naik meneruskan pengukuhan pada hari Jumaat selepas parti Konservatif memenangi pilihan raya.
Menurut penganalisis, tumpuan kini diberikan pada isu Brexit dan tarikh akhir pada 31 Januari, dimana dengan kemenangan pilihan raya tempoh hari telah memberi mandat kepada Perdana Menteri Boris Johnson untuk menjayakan Brexit.
Terkini pada hari Isnin, laporan menyatakan Perdana Menteri Boris Johnson telah berhubung melalui panggilan telefon dengan Presiden A.S Donald Trump bahawa mereka berharap dapat terus menjalinkan kerjasama yang lebih era dan berunding mengenai rundingan “perjanjian perdagangan bebas”.
Indeks US dolar yang mengukur dolar greenback berbanding enam matawang utama didagangkan menyusut sedikit sebanyak 0.09% pada paras 96.645 setakat jam 11.55 p.m.


Ulasan News Besar Penggerak Pasaran Forex Pada Minggu Lalu (30 April – 4 Mei)

Matawang US dollar adalah matawang yang paling kuat pada minggu lalu sekaligus mencatat kenaikan tiga minggu berturut-turut. US dollar membuat kenaikan sejak awal minggu lalu walaupun tiada pemangkin yang jelas. Namun, jika diperhatikan kepada pasaran bon, terdapat kenaikan dalam hasil-bon Amerika Syarikat pada awal sesi London pada Isnin lalu.
Hasil-bon membuat penurunan dalam sesi Amerika pada hari Isnin, tetapi US dollar meneruskan kenaikannya. Kenaikan ini dipercayai datang daripada sentimen positif keberangkatan delegasi AS ke China untuk merundingkan pertikaian perdagangan kedua-dua negara.
Akhirnya kenaikan US dollar terhenti apabila bacaan indeks PMI pembuatan Amerika pada Selasa merekodkan data kurang daripada jangkaan. Kelemahan US dollar berterusan sehingga Rabu
Matawang komoditi AUD, NZD dan CAD mengukuh pada Rabu menjelang bermulanya rundingan perdagangan AS-China dengan pasaran mempunyai harapan tinggi terhadap rundingan ini. Pasaran melihat rundingan antara kedua-dua negara mengurangkan risiko ‘perang perdagangan’ yang menjadi kebimbangan pasaran sejak dua bulan yang lepas.
Dengan sentimen positif rundingan dengan China, pasaran komoditi global membuat kenaikan dengan minyak mentah, emas, kuprum, biji besi semua didagangkan positif pada Rabu lepas.
US dollar mengalami kejatuhan besar pada Khamis selepas penetapan polisi monetari The Fed. Pasaran dilihat kecewa kerana sebelum ini menjangka satu kenaikan kadar faedah yang lebih pantas tetapi jangkaan itu meleset selepas penetapan FOMC.
US dollar menguat semula selepas data NFP dikeluarkan pada Jumaat. Data kadar gaji (Average Hourly Earnings) dan data tambahan pekerjaan (NFP) meleset daripada jangkaan, tetapi kadar pengangguran mencapai paras terbaik sejak 18 tahun yang lalu. Kadar pengangguran di Amerika Syarikat berkurangan ke paras 3.9% iaitu paras terendah yang pernah dicapai pada 18 tahun yang lalu.
Sebelum kita meneruskan kepada ulasan kalendar ekonomi sepanjang minggu lalu kita lihat dahulu julat pergerakan pasangan matawang utama dunia pada minggu lalu dan minggu sebelum itu untuk melihat perbezaan antara kedua-dua tempoh ini.

23 – 27 April
30 April – 4 Mei

Eur/Usd- Jatuh 235 pip
Eur/Usd – Jatuh 229 pip

Usd/Jpy – Naik 187 pip
Usd/Jpy – Volatile 140 pip

Gbp/Usd– Jatuh 284 pip
Gbp/Usd – Jatuh 306 pip

Usd/Chf- Naik 185 pip
Usd/Chf – Naik 152 pip

Usd/Cad– Naik 164 pip
Usd/Cad – Volatile 114 pip

Aud/Usd– Jatuh 151 pip
Aud/Usd – Volatile 109 pip

Nzd/Usd– Jatuh 179 pip
Nzd/Usd – Jatuh 104 pip

Jom kita lihat ulasan event dan data penting pada minggu lalu:

Data PMI China (Isnin)

Kedua-dua data indeks PMI sektor pembuatan dan perkhidmatan China mencatat data yang lebih baik daripada jangkaan pasaran pada Isnin minggu lalu.

Indeks keyakinan perniagaan ANZ (Isnin)

Bacaan indeks semakin berkurangan daripada -20 kepada -23. Bacaan semasa menunjukkan keyakinan di New Zealand merosot mungkin disebabkan dasar perlindungan oleh Amerika Syarikat.

Penetapan polisi RBA (Selasa)

Bank pusat mengekalkan kadar faedah di paras 1.50% pada minggu lalu dengan mengatakan inflasi kekal rendah dan ia dijangka kekal rendah dalam tempoh ini berikutan kadar gaji yang naik perlahan. Bank pusat juga mengatakan AUD telah melemah sejak akhir-akhir ini dan sekali lagi menegaskan pengukuhan AUD akan menyebabkan aktiviti ekonomi menjadi perlahan.

Data pertumbuhan, GDP Kanada (Selasa)

Pertumbuhan Kanada meningkat 0.4% pada bulan Januari, lebih tinggi berbanding jangkaan 0.3%.

Indeks harga GDT (Selasa)

Indeks ini mengukur perubahan harga dalam sektor tenusu iaitu sektor ekonomi terbesar di New Zealand. Ia penting untuk dilihat kerana ia faktor penting yang mempengaruhi nilai NZD. Indeks merekodkan bacaan yang lebih rendah dengan -1.1% berbanding peningkatan 2.7% sebelum ini.

Data pekerjaan New Zealand (Rabu)

Sektor pekerjaan New Zealand secara keseluruhan adalah baik pada bulan lalu dengan tambahan pekerjaan 0.6% berbanding jangkaan 0.5%. Kadar pengangguran pula kekal pada paras 4.4% berbanding jangkaan 4.4%.

Data ADP-NFP (Rabu)

Jumlah pekerjaan di Amerika Syarikat meningkat sehingga 204,000 pada bulan lalu melebihi jangkaan pasaran 200,000. Data pekerjaan ini dikeluarkan oleh ADP (Automatic Data Processing), manakala data NFP pula dikeluarkan oleh Jabatan Buruh A.S. sendiri.

Penetapan polisi The Fed (Khamis)

The Fed mengekalkan kadar faedah dan dalam masa yang sama menyatakan keyakinan bahawa kadar inflasi menghampiri sasaran yang ditetapkan oleh Bank Pusat.
Kadar inflasi telah meningkat kepada paras 1.9 peratus dalam kiraan tahunan pada bulan Mac. Peningkatan yang terbesar sejak Februari 2017.
The Fed mengekalkan kadar faedah di paras 1.75 peratus. Pelabur menjangkakan kadar faedah akan dinaikan pada mesyuarat polisi 12-13 Jun. Menurut pakar ekonomi, kadar faedah akan dinaikkan pada bulan Jun kecuali terdapat kejutan kepada ekonomi dalam tempoh ini.

Imbangan dagangan Australia (Khamis)

Imbangan dagangan yang mengira perbezaan eksport dan import negara Australia merekodkan bacaan positif pada Mac.

Data PMI sektor perkhidmatan UK (Khamis)

Data indeks PMI sektor perkhidmatan yang menilai aktiviti sektor perkhidmatan di UK merekodkan bacaan 52.8 pada April berbanding jangkaan 53.5. Bacaan di atas 50 menunjukkan aktiviti yang berkembang dan sebaliknya di bawah 50 menggambarkan aktiviti yang merosot. Namun, data kali ini adalah mengecewakan kerana meleset daripada jangkaan. Sektor perkhidmatan adalah data paling penting kerana ia mewakili sebahagian besar keseluruhan ekonomi Britain.

Data inflasi Zon Eropah (Khamis)

Data inflasi Zon Eropah semakin merosot baru-baru ini apabila CPI jatuh ke paras 1.2% daripada 1.3% sebelum ini. Nampaknya, tekanan untuk ECB mengetatkan polisinya semakin berkurangan.

Data imbangan dagangan Kanada (Khamis)

Data imbangan dagangan negara Kanada semakin merosot dengan catatan defisit -4.1 billion berbanding jangkaan -2.3 billion.

Data PMI sektor perkhidmatan Amerika (Khamis)

Matawang US dollar jatuh selepas data PMI sektor perkhidmatan meleset daripada jangkaan. Kenapa data ini penting? Sektor perkhidmatan atau sektor bukan pembuatan adalah sektor ekonomi terbesar di Amerika Syarikat yang banyak menyumbang kepada ekonomi.

Indeks PMI Caixin China (Jumaat)

Ini adalah data penting terhadap AUD dan NZD khasnya, kerana China adalah rakan dagang terbesar Australia dan New Zealand. Data ini merekod kenaikan kepada 52.9 berbanding jangkaan 52.2.

Data NFP (Jumaat)

Data NFP menunjukkan tambahan pekerjaan di Amerika Syarikat yang hanya meningkat 164,000 pada bulan April menurut laporan yang dikeluarkan oleh Jabatan Buruh A.S. Pasaran menjangka tambahan sebanyak 190,000 pekerjaan dengan kadar gaji juga meleset daripada jangkaan.
Data yang lebih penting iaitu kadar gaji (Average Hourly Earnings) hanya naik 0.1% lebih rendah berbanding jangkaan kenaikan 0.2% dan bacaan sebelum ini yang meningkat 0.3%.
Walaubagaimanapun, satu daripada tiga data pekerjaan yang dikeluarkan merekodkan bacaan yang positif. Kadar pengangguran semakin berkurangan ke paras 3.9% berbanding jangkaan 4.0%. Bacaan yang positif dilihat telah mengurangkan tekanan terhadap US dollar.


Pertumbuhan EKonomi Q4 Jepun Di Bawah Jangkaan 0.3%

Ekonomi Jepun berkembang dalam kadar sederhana pada suku keempat 2016 walaupun kadar pertumbuhan kali ini memberi isyarat ekonomi Jepun yang sedang bergelut dengan deflasi dan kelemahan permintaan domestik.
Keluaran dalam negara kasar (GDP) berkembang 0.2% dalam tempoh Oktober-Disember dan bertumbuh satu peratus secara tahunan. Catatan kali ini diikuti dari suku ketiga yang merekodkan pertumbuhan 0.3%. Penganalisis menjangkakan bacaan kali ini mencatat pertumbuhan 0.3%.
Dengan kenaikan ini, ekonomi Jepun telah berkembang dalam semua suku tahunan 2016, walaupun kadar pertumbuhan yang semakin perlahan juga dicatatkan dalam tempoh itu. Data pekerjaan dan sektor pembuatan baru-baru ini menunjukkan ekonomi yang semakin baik secara berperingkat walaupun masih ada kebimbangan dalam perdagangan antarabangsa.
 Penganalisis telah menjangkakan potensi keretakan hubungan antara Abe-Trump selepas Trump dipilih sebagai Presiden US. Sebelum ini Presiden Trump telah mengeluarkan US dari perjanjian TPPA yang disokong kuat oleh Jepun. Disebabkan itu, Jepun perlu mencari jalan lain untuk menguatkan perdagangan dalam ekonominya.
Pada Disember, kerajaan Jepun melonjakkan jangkaan ekonominya buat kali pertama sejak Mac 2015 yang disokong oleh kelemahan Yen dan rangsangan kerajaan Jepun yang berterusan.
Bank of Japan (BoJ) pula masih lagi dalam keadaan ‘tunggu dan lihat’ sejak membuat perubahan polisi September lepas. Inflasi pengguna juga telah menunjukkan isyarat semakin baik, tetapi harga-teras (core price) masih lagi susut. BoJ ketika ini sukar untuk memperlahankan rangsangan monetari sedia ada.
Yen melemah sejurus data ini dikeluarkan dengan Usd/Jpy menguat ke paras tertinggi hari ini di 114.17.


Saham Eropah Dibuka Tinggi, Dagangan GBP Menjunam

Pasaran saham Eropah pada Selasa dibuka tinggi sementara pelabur teruja menantikan keputusan jawatan Perdana Menteri Britain yang baru menggantikan Theresa May yang bakal diumumkan sekitar jam 6.45 petang waktu Malaysia.
Keputusan undian sepanjang minggu melibatkan sekitar 160,000 orang ahli Parti Konservatif bakal diumumkan sebentar lagi dan Perdana Menteri yang baru akan terus berada di pejabat pada Rabu.
Saham Eropah dibuka tinggi sementara dagangan Pound Sterling terus menjunam ekoran kebimbangan pasaran terhadap keupayaan bakal pemimpin Britain yang baru dalam mengendalikan isu Brexit dengan jangkaan Britain bakal berdepan situasi pengunduran yang sukar.
Parti pemerintah Britain akan mengumumkan jawatan Perdana Menteri yang baru sama ada bekas Datuk Bandar London, Boris Johnson atau Menteri Luar Britain, Jeremy Hunt untuk meneruskan tampuk kepimpinan yang ditinggalkan oleh Theresa May dalam suasana politik yang sedang bergelora.
 Setelah berita peletakan jawatan Menteri Luar Britain oleh Alan Duncan semalam, dijangka beberapa lagi jawatan penting dalam kementerian yang bakal melepaskan jawatan jika Boris Johson sah diumumkan sebagai Perdana Menteri yang baru.
Bukan sahaja Menteri Kewangan Phillip Hammond yang mengumumkan akan meletak jawatan, malah Setiausaha Keadilan David Gauke malah Rory Stewart dari ahli pembuat dasar turut bertekad untuk meninggalkan jawatan masing-masing dan tidak mahu berkhidmat di bawah kepimpinan Boris Johnson.
Situasi peletakan jawatan oleh individu-individu penting tersebut dijangka akan berlaku ekoran jangkaan yang hampir pasti bahawa Boris Johson bakal memegang jawatan pemimpin Britain yang baru berdasarkan sokongan undian sebelum ini.
Menjelang sesi pasaran Eropah dan debaran keputusan yang dinantikan para pelabur, dagangan Pound terus merosot berada di tangga tercorot antara matawang utama yang lain. Pelabur dijangka akan lebih berhati-hati dengan kemungkinan pergerakan volatile harga pada carta pasangan matawang GBP hari ini.


Dolar Euro Lemah Dengan Jangkaan Polisi Dovish Oleh Bank Pusat Eropah

Dengan kekurangan data-data utama, pergerakan pasaran pada minggu ini dilihat perlahan dan agak pasif sehingga menuju ke penghujung minggu. Tumpuan terarah pada mesyuarat polisi monetari bank pusat Eropah pada Khamis selain isu-isu geopolitik yang masih hangat.
Dagangan dolar Amerika Syarikat (AS) yang masih diniagakan lemah dilihat mendatar berbanding dolar Euro berikutan para pelabur lebih berwaspada menjelang mesyuarat polisi European Central Bank (ECB) dengan jangkaan polisi pelonggaran akan diteruskan dan berkemungkinan bank pusat itu akan menurunkan kadar faedah dan memulakan program pembelian aset.
Sentimen pasaran dilihat agak bercampur dengan tarikan terhadap aset berisiko kian pudar, namun permintaan terhadap aset safe-haven masih lemah.
Pelabur terus memantau perkembangan rundingan dagang antara Amerika Syarikat dan China. Timbalan Presiden China, Liu He optimis dan beliau berharap rundingan akan terus berjalan lancar.
 Dagangan Pound Sterling disokong oleh laporan data pekerjaan yang baik dengan bacaan data bagi purata gaji meningkat sementara kadar pengangguran di UK menurun untuk catatan Julai.
Perkembangan Brexit, Parlimen UK menggubal undang-undang yang bertujuan untuk menghalang Brexit tanpa perjanjian, sebelum sesi Parlimen berehat sehingga 14 Oktober.
Perdana Menteri UK Boris Johnson dalam kenyataannya menyebut bahawa pihak kerajaan sedang berusaha keras untuk mendapatkan perjanjian bersama Kesatuan Eropah namun mengingatkan situasi Brexit tanpa perjanjian adalah kebarangkalian yang akan berlaku jika benar-benar memerlukan.
Harga minyak mentah mencatatkan kenaikan pada sesi dagangan Selasa namun dilihat gagal mengekalkan momentum dengan data inventori minyak AS akan menjadi rujukan pada malam ini.
Presiden Trump mengumumkan bahawa beliau telah meminta Penasihat Keselamatan Negara, John Bolton untuk meletak jawatan kerana tidak bersetuju dengan kebanyakan cadangan yang dikemukakan. Berita tersebut sedikit sebanyak mengurangkan ketegangan terhadap konflik di Timur Tengah.


Data Fed Philadelphia Bercampur-campur

Aktiviti bisnes di kawasan tengah Atlantik Amerika Syarikat meningkat pada Ogos namun pekerjaan lokal merudum ke paras paling teruk dalam 7 tahun menurut kajian Federal Reserve Philadelphia.
Fed Philadelphia berkata aktiviti bisnes meningkat ke 2.0.
Bacaan melebihi kosong menunjukkan perkembangan dalam sektor pembuatan dan kajian ini meliputi kilang-kilang di timur Pennsylvania, selatan New Jersey dan Delaware.
 Bacaan Ogos ini adalah yang tertinggi sejak Januari 2015.
Pun begitu, indeks pekerjaan menurun ke paras terendah sejak Julai 2009 ke paras -20.0 daripada paras -1.6.
Video ini sangat-sangat berkuasa!


Pandangan Kalendar Ekonomi Sepanjang Minggu Ini (28 Nov-2 Disember)

US dolar telah pun mencapai paras tertinggi berbanding Euro dan Yen berikutan penguatan matawang greenback ini yang disebabkan oleh potensi pengetatan polisi (tightening policy) oleh The Federal Reserve yang semakin pasti dan pakej rangsangan fiskal oleh pentadbiran baru Amerika Syarikat di bawah Presiden baru Donal Trump.
Kenapa pengetatan polisi dan rangsangan fiscal menguatkan US dolar? Pengetatan polisi atau dalam konteks The Federal Reserve pada masa ini ialah kenaikan kadar Fed Fund Rate. Fed Fund Rate adalah kadar polisi yang sama seperti Overnight Policy Rate (OPR) yang ada di Malaysia. Jika kadar ini dinaikkan akan menyebabkan penawaran wang US dolar dalam ekonomi US merosot yang akan menyebabkan nilai matawang ini meningkat. Jika anda mengalami kesukaran untuk memahami perkara ini, cuba kaitkan dengan permintaan dan penawaran barang yang menentukan harga sesuatu barang, anda akan faham tentang konsep ini.
Apa yang telah terjadi selama beberapa minggu ini ialah penguatan US dolar telah bergerak ke arah (priced-in) kenaikan kadar Fed Fund Rate, walaupun kadar ini belum dinaikkan lagi. Inilah yang selalu terjadi apabila pasaran telah menjangkakan kenaikan kepada sesuatu instrumen pasaran. Jangkaan ini begitu kuat sehingga mencapai paras tertinggi di 30day-Fed Fund Future yang seakan-akan pasaran begitu pasti dengan kenaikan kadar ini. Walaubagaimanapun, untuk membeli US dolar pada masa ini adalah terlalu mahal dan Mosehd.com menjangkakan pasaran akan menunggu harga jatuh dahulu untuk mendapatkan harga yang lebih berbaloi.
Tanpa membuang masa lagi, mari kita lihat faktor-faktor yang akan menggerakkan pasaran pada minggu ini (28 Nov – 2 Dis).

Ucapan Presiden Draghi, Isnin 10 malam

Presiden Bank Pusat Eropah (ECB), Mario Draghi akan membentangkan laporan monetaryi kepada Majlis Ekonomi Parlimen Eropah di Brussels. Sebelum ini Draghi menyatakan akan meneruskan program pembelian bon pada Disember berikutan kesan polisi setakat ini yang tidak memberangsangkan  dengan kadar inflasi masih berada di tahap rendah. Beliau juga menegaskan bahawa akan terus meneliti risiko-risiko pilihanraya di beberapa negara besar dalam kesatuan Eropah.

KDNK (GDP) US, Selasa 9.30 malam

Selepas tiga laporan sukuan ekonomi US yang kurang meyakinkan, ekonomi US melonjak semula dengan catatan 2.9% pada suku kedua yang lepas. Catatan ini adalah lebih baik dari jangkaan penganalisis yang menjangkakan ekonomi hanya akan berada di sekitar 1.1%. Penganalisis menjangkakan peningkatan sebanyak 3.0% dalam bacaan pertumbuhan KDNK kali ini.

Indeks Keyakinan Pengguna US CB Consumer Confidence, Selasa 11 malam

Indeks keyakinan pengguna merosot pada Oktober kepada 98.6 berbanding bacaan yang dicatatkan pada bulan sebelum iaitu 103.5 yang menunjukkan isirumah masih ragu berikutan pertumbuhan ekonomi yang lemah dan ketaktentuan pilihanraya bulan lepas. Penganalisis menjangkakan kejatuhan indeks ini ke paras 101.5 bulan lepas. Kebanyakan penganalisis berpendapat kejatuhan ini hanyalah sementara disebabkan kebimbangan kepada kesan pilihanraya presiden. Penganalisis menjangkakan bacaan kali ini akan meningkat semula di sekitar 101.3.

Jumlah Pengangguran/US ADP Non-Farm Employment Change, Rabu 9.15 malam

Data ADP non-farm payroll dikeluarkan pada 2 November lepas mencatatkan tambahan sebanyak 147,000 pekerjaan baru dalam sektor swasta pada bulan lepas. Data ini kurang daripada jangkaan sebanyak 166,000 dan data bulan sebelum iaitu 202,000. ADP non-farm payroll ialah data yang menunjukkan perubahan tenaga kerja dalam negara US yang hanya melibatkan sektor swasta. Data ini dikeluarkan oleh ADP (Automatic Data Processing, Inc). Pihak ADP mengatakan dalam sidang media, “peningkatan pekerjaan dilihat bertambah dari syarikat kecil kepada syarikat besar disebabkan kesan ekonomi global yang semakin berkurangan.” “Hal ini juga disebabkan  syarikat besar selalunya menjadi tarikan kepada pekerja dengan gaji lebih tinggi dan faedah-faedah yang lain. Penganalisis menjangkakan pertambahan sebanyak 161,000 pekerjaan baru pada November.

Data KDNK(GDP) Kanada, Rabu 9.30 malam

 Ekonomi Kanada berkembang sebanyak 0.2% pada September berbanding 0.4% yang dicatatkan pada Ogos. Kanada agak unik kerana Jabatan Statistik mereka mengeluarkan data KDNK (GDP) setiap bulan yang tak banyak negara berbuat demikian selain mengeluarkan data suku tahunan. Pertumbuhan ini banyak disumbangkan oleh aktiviti pengeluaran yang termasuk carigali. Aktiviti carigali dan petroleum sahaja meningkat sebanyak 1.4%. Penganalisis menjangkakan peningkatan sebanyak 0.1% pada bulan lepas.

Inventori minyak US, Rabu 11.30 malam

The Energy Information Administration (EIA) atau Pengurusan Informasi Tenaga melaporkan inventori minyak mentah yang jatuh sebanyak 1.3 juta tong minggu lepas berbanding 5.3 juta peningkatan pada minggu sebelum. Inventori pada tahun ini mencecah 490.3 juta tong masih di atas paras tahun lepas sebanyak 7.2% yang menunjukkan pasaran minyak masih dihantui lebihan penawaran (oversupply).

Jumlah pengangguran mingguan/US Unemployment Claims, Khamis 9.30 malam

Pada (24 November) lepas Jabatan Buruh US melaporkan 251,000 pengangguran (Jobless claims) dicatatkan bagi minggu berakhir pada 18 November yang menunjukkan peningkatan sebanyak 18,000 berbanding minggu sebelum itu yang mencatatkan jumlah 233,000. Data yang dikeluarkan ini sedikit tinggi daripada jangkaan penganalisis sebanyak 241,000. Jumlah yang dijangkakan bagi minggu ini ialah 252,000.

US ISM Manufacturing PMI, Khamis 11 malam

Indeks sector pembuatan US (US ISM manufacturing index) melonjak pada Oktober meningkat kepada 51.9 dari 51.5 pada bulan sebelum. Bacaan ini sedikit rendah dari jangkaan 51.7. Indeks Pengeluaran semakin mengukuh kepada 54.6 daripada 52.8, tetapi tempahan jatuh kepada 52.1 dari 55.1. Manakala indeks gunatenaga meningkat kepada 52.9 dari 49.7 pada bulan sebelum. Indeks ini dijangkakan meningkat ke paras 52.1 pada November.

Gunatenaga Kanada/Canadian Employment data, Jumaat 9.30 malam

Gunatenaga di Kanada mencatatkan penigkatan sebanyak 44,000 pada Oktober. Kenaikan ini adalah disebabkan data pekerjaan sambilan yang menstabilkan penyusutan dalam gunatenaga pekerjaan sepenuh masa. Bacaan ini menunjukkan, Kanada masih lagi sukar untuk menyediakan pekerjaan yang lebih berkualiti dalam pasaran buruhnya. Peningkatan dalam gunatenaga disumbangkan oleh 67,000 tambahan pekerjaan sambilan, manakala pekerjaan sepenuh masa jatuh sebanyak 23,000. Kadar pengangguran masih lagi berada di paras 7.0%. Penganalisis menjangkakan penyusustan gunatenaga atau pekerjaan sebanyak 10,000 pada Oktober lepas. Pada minggu ini diramalkan hanya ada 1,000 pertambahan pekerjaan di Kanada.

NFP US Non-Farm Employment Change and Unemployment rate, Jumaat 9.30 malam.

Data pekerjaan US pada Oktober mencatatkan pertambahan pekerjaan yang sedikit berbanding jangkaan 161,000 pada Oktober. Kadar pengangguran pula berada di paras 4.9%. Pun begitu kadar gaji per jam meningkat 10 sen. Penganalisis berpendapat ini adalah berita positif yang akan menguatkan lagi proses kepada pengetatan polisi The Fed. Pada minggu ini, data pekerjaan dijangkakan akan berada di paras 165,000, kadar pengangguran kekal 4.9%, manakala gaji per jam meningkat sebanyak 0.2%.
Akhir sekali, semoga berjaya kepada anda semua.

Pandangan Kalendar Ekonomi yang Telah Berlaku Sepanjang Minggu Ini (21-25 November)


Sesi Eropah Menyaksikan Prestasi Bercampur-Campur dari Matawang Utama Dunia

US Dollar tidak banyak berubah berbanding matawang utama pada hari Jumaat memandangkan minit mesyuarat Fed sebelum ini terus memberi tekanan. Dalam masa yang sama, penurunan matawang ini juga didorong oleh laporan tuntutan pengangguran.
EUR/USD diadakan stabil pada 1.0587.
EUR/USD, 30 minit
Pada Rabu lalu, minit mesyuarat semakan dasar oleh Fed telah menunjukkan isyarat kenaikan kadar dalam jangka masa terdekat.
Walau bagaimanapun, minit juga mendedahkan ketidaktentuan bank pusat terhadap dasar Trump yang dikhuatiri akan mengurangkan permintaan terhadap US Dollar.
Momentum US Dollar juga dijangka bergerak ke bawah berikutan laporan dari sektor buruh semalam yang mencatatkan peningkatan terhadap tuntutan pengangguran awal sebanyak 6,000 kepada 244,000 minggu lalu.
 Dalam sesi ini juga, GBP/USD merosot kepada 0.09 peratus manakala USD/JPY meningkat sebanyak 0.23 peratus.
GBP/USD, 30 minit
USD/JPY, 30 minit
Matawang Kanada pula hampir tidak berubah menjelang pengumuman data inflasi Kanada.
USD/CAD, 30 minit
US Dollar Index yang mengukur kekuatan US dollar berbanding enam matawang utama yang lain dicatat stabil pada 100.94.
China Lakukan Rombakan Besar-Besar Terhadap Sektor Perdagangan!


Analisis Teknikal GBP/JPY – Timeframe H1 – 5/10/2018

Seperti sebelum ini, pergerakan harga pada chart GBP/JPY dilihat membuat kenaikan dan penurunan dengan kadar sederhana di mana pada dagangan semalam, harga bergerak di antara paras Magic Pivot dan resistance MagicR1. Pada sesi pasaran Asia hari ini pula, harga dilihat turun mencecah paras Magic Pivot 148.186 sebelum membuat kenaikan semula menguji paras resistance 148.672 (MagicR1) dan dilihat masih gagal melepasi paras tersebut di mana harga semasa berada di paras 148.430 setakat jam 4.04 petang.
Jika harga berjaya membuat kenaikan dan melepasi paras resistance MagicR1, harga dijangka akan meneruskan kenaikan dan menguji paras resistance 149.119 (MagicR2) yang berada pada paras tumpuan harga sebelum ini. Dan jika harga masih mampu melonjak lebih tinggi, paras yang dilihat akan dicapai harga berada di resistance 149.605 (MagicR3) pada indicator Moshed Magic Line.
 Namun, jika harga mengalami kejatuhan semula, jangkaan harga akan membuat penurunan ke paras support 147.739 (MagicS1) sebelum harga menuju ke paras support yang berada di paras lebih rendah iaitu pada 147.253 (MagicS2). Kemudian, pasaran akan menunggu reaksi harga pada paras major support 147.00 di mana jika harga berjaya menembusi (breakout) paras ini, jangkaan harga akan mencecah penurunan sehingga ke paras support 146.806 (MagicS3).
Terus ikuti perkembangan drama Brexit yang masih belum berakhir di mana pasaran melihat rundingan tersebut optimis untuk mencapai persetujuan. Tumpuan pasaran adalah pada data NFP yang bakal dikeluarkan beberapa jam sahaja lagi. Lihat pada indicator Moshed Magic Line untuk membantu anda menentukan paras-paras terbaik untuk posisi dagangan harian anda.

Paras support: 147.739, 147.253, 146.806.
Paras resistance: 148.672, 149.119, 149.605.


140 Pips ‘Gap’ Pada Carta GBP/USD, Apa Dah Jadi Sebenarnya?

Pelabur dikejutkan dengan perbezaan pembukaan harga (gap) pada permulaan dagangan awal minggu ini khususnya pada carta pasangan mata wang Pound dan Euro.
Pada carta pasangan utama GBP/USD, harga dibuka lebih tinggi berbanding penutupan pada minggu lalu dengan lonjakan nilai Pound dengan perbezaan gap sehingga lebih 140 pips! Apa yang terjadi?
Ye tepat jangkaan anda. Tidak lain tidak bukan situasi tersebut dipengaruhi oleh perkembangan rundingan Brexit dengan laporan terbaru pada hujung minggu bahawa Perdana Menteri UK Boris Johnson setuju untuk rundingan dilanjutkan pada minggu ini menuju 1 Januari.
Namun begitu, pelabur kekal berwaspada terhadap amaran oleh Presiden Suruhanjaya Eropah Ursulan von der Leyen yang melihatkan situasi Brexit tanpa perjanjian adalah hasil keputusan rundingan.
Sentimen lanjutan rundingan bakal memberi kesan pengukuhan nilai buat Pound sementara perkembangan pakej rangsangan ekonomi Amerika Syarikat (AS) yang positif pada minggu ini akan melemahkan US dolar. Situasi ini akan mendorong kenaikan harga pada carta GBP/USD.
Pembukaan sesi Asia pada hari ini (Isnin) melihatkan harga dibuka sekitar paras 1.33600 selepas penutupan harga minggu lalu di atas paras 1.32000.
Namun harga menunjukkan penurunan sejak sesi bermula sehingga ke zon tumpuan 1.33000 sebelum menunjukkan tanda-tanda kenaikan semula.
 Harga juga dilihat bergerak di atas paras Moving Average 50 (MA50) pada rangka masa 1 jam yang memberi isyarat trend bullish.
Kenaikan harga bakal menuju paras rintangan pada 1.34000 sebelum kenaikan lebih tinggi menuju pula zon resistance pada 1.35000.
Namun jika harga kembali menjunam di bawah zon 1.33000, zon RBS (resistance become support) 1.32000-1.31500 akan diuji selepas penurunan harga di penghujung minggu lalu gagal tembus ke paras lebih rendah.
Pelabur juga akan memberi tumpuan pada mesyuarat bank pusat England serta laporan pekerjaan UK untuk dagangan Pound Sterling.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Perjanjian Pemotongan Bekalan Minyak Mentah Bakal Dilanjutkan Sehingga Tahun 2018 : OPEC

Pasaran minyak mentah meneruskan kelemahan pada Jumaat selepas memasuki dagangan yang tidak menentu sebelum OPEC dan pengeluar utama bersetuju untuk membuat pertaruhan lebih lama bagi menyeimbangkan pasaran.
Dalam mesyuarat di Vienna pada Khamis, OPEC dan beberapa pengeluar non-OPEC bersetuju untuk melanjutkan perjanjian untuk mengurangkan sebanyak 1.8 juta tong sehari pada akhir suku pertama tahun 2018.
Minyak mentah jatuh sebanyak 5 peratus selepas pengumuman dan mula mencatatkan kerugian pada awal sesi dagangan pada Jumaat.
Brent mentah dalam sesi ini diniagakan pada $51.47 setong dengan peningkatan sebanyak 1 peratus daripada harga penutup sebelum ini.
 Dalam sesi ini juga, WTI mentah diniaga pada $50 setong pada $48.88 dengan penurunan sebanyak 2 sen dari sesi sebelum ini.
Barclays mengeluarkan kenyataan bahawa lanjutan pemotongan bekalan minyak mentah sedikit sebanyak bakal membantu pasaran untuk mengurangkan isu ledakan minyak mentah yang kian meruncing di dalam pasaran. Namun begitu, jangkaan untuk membawa stok minyak mentah bagi purata pengeluaran dalam tempoh lima tahun berkemungkinan tidak akan mampu dicapai dalam tempoh yang terlalu singkat.
Penganalisis juga berpendapat bahawa pemotongan bekalan yang dipimpin oleh OPEC ini akan menyebabkan Amerika Syarikat menambah jumlah pengeluaran.
Pengeluaran minyak mentah AS telah meningkat sebanyak 10 peratus sejak pertengahan 2016 kepada angka melebihi 9.3 juta tong sehari menghampiri jumlah pengeluar utama minyak mentah dunia iaitu Russia dan Arab Saudi.

Data CPI Jepun Positif, Yen Melonjak!


Analisis Teknikal AUD/JPY – Timeframe H1 – 4/9/2018

Aussie sebentar tadi menguat setelah Reserve Bank of Australia (RBA) telah mengekalkan kadar faedah sedia ada 1.50% lewat sesi pasaran Asia hari ini. Data tersebut sebelum ini telah dijangka oleh pasaran ekoran Westpac yang menaikkan kadar hutang perumahan di Australia.
Bank pusat mengekalkan unjuran perkembangan terhadap kenaikan kadar faedah di sana, namun susulan dari itu, beberapa bank utama di Australia menginginkan RBA untuk menurunkan kadar faedah.
Di samping itu, AUD masih dibayangi oleh krisis perang dagang antara AS-China dimana AUD turut terkesan dengan siri serangan tarif oleh Amerika Syarikat atas faktor Australia antara salah satu rakan dagang terbesar China.
Sebaliknya, ketegangan perang dagang ini memberi kesan positif terhadap matawang JPY. Matawang safe-haven itu bakal mendapat permintaan kerana pasaran akan beralih ke arah yang lebih selamat dengan matawang pulangan rendah menjadi pilihan jika pasaran dilihat dalam keadaan berisiko (risk-off).
 Jika dilihat pada chart bagi pasangan matawang AUD/JPY semalam, harga telah membuat penurunan sehingga ke paras 79.510 dan harga kembali membuat kenaikan semula dan mula perlahan pada lewat sesi pasaran New York.
Pada sesi pasaran Asia hari ini, harga bergerak menurun dengan kadar yang perlahan sebelum harga membuat lonjakan ke paras resistance 80.400 lewat sesi setelah penetapan dasar polisi oleh RBA yang mengekalkan kadar faedah seperti jangkaan. Namun, harga kembali membuat penurunan semula setelah sesi pasaran London dibuka sebentar tadi dan harga semasa bergerak di sekitar paras 79.890 setakat jam 5.30 petang.
Harga dilihat akan menguji paras support 79.700 dan jika berjaya menembusi (breakout) paras tersebut, support seterusnya yang berkemungkinan dicapai adalah pada paras 79.200 dan seterusnya pada 78.900.
Namun jika harga kembali membuat kenaikan, harga bakal menguji kembali paras resistance 80.400 dan jika harga menembusi (breakout) paras tersebut, kemungkinan paras yang menjadi tumpuan harga adalah pada resistance 81.140 dan seterusnya pada major resistance di 81.700.
Paras support: 79.647, 79.206, 78.899.
Paras resistance: 80.395, 80.702, 81.143.


Analisis teknikal GBP/JPY – Timeframe H1 – 26/04/2018

Jika diperhatikan, pergerakan harga bagi GBP/JPY semakin perlahan sejak semalam dan mulai mencapai ke sekitar harga Key Resistance Zone ketika ini. Secara teknikal, GBP/JPY berpotensi untuk mulai bearish sekiranya ia gagal untuk breakout Key Resistance Zone ini.
 Dan jika bearish, ia berpotensi untuk mencapai ke Key Support terhampir 152.06 jika breakout minor trendline  bullish ini dan target seterusnya adalah 151.70/60. Walaubagaimanapun, jika ia breakout Key Resistance Zone 152.64/85 ia akan mulai terus mengorak langkah bullish dan mencapai ke level resistance seterusnya.
Oleh itu, penting untuk memperhatikan pergerakan semasa GBP/JPY samaada ia akan breakout Key Resistance ataupun sebaliknya.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Apa Terjadi Selepas Pertemuan Powell Dan Trump Semalam?

Sentimen terhadap dagangan dolar USD akibat ketegangan perdagangan terus lemah walaupun dengan kenyataan positif oleh pegawai-pegawai Amerika Syarikat mengenai perjanjian perdagangan fasa pertama akan dapat dimeterai tidak lama lagi.
China dilaporkan pesimis untuk mencapai perjanjian berikutan terganggu dengan kenyataan daripada Presiden AS Donald Trump pada minggu lepas di mana beliau mengatakan tidak ada perjanjian untuk menghapuskan tarif.
Selain itu, China juga dikatakan sentiasa mengikuti dan melihat dengan teliti situasi politik di AS termasuk pendengaran daripada saksi mengenai siasatan Donald Trump dan pemilihan presiden.
Susulan daripada itu, dolar Amerika kembali menyusut untuk diniagakan di bawah paras 109.00 berbanding yen. Indeks dolar yang mengukur dolar greenback berbanding enam matawang utama lain naik sedikit kepada 97.84.
 Dolar USD turut lemah selepas dilaporkan Pengerusi Federal Reserve AS (Fed) Jerome Powell telah bertemu dengan Presiden AS Donald Trump dan Setiausaha Perbendaharaan Steven Mnuchin di White House untuk berbincang mengenai ekonomi.
Trump meluahkan rasa puas hatinya terhadap perbincangan tersebut yang membincangkan kadar faedah, kadar negatif, perdagangan dengan China dan EU, kadar inflasi, pelonggaran dan pengukuhan dolar.
Mengikuti perkembangan Brexit, Ketua Perdagangan Kesatuan Eropah (EU) Sabine Weyand memberitahu PM UK Boris Johnson hanya akan mendapat perjanjian perdagangan ‘bare bones’ atau yang hanya melibatkan perkara asas dan perlu sahaja daripada Brussels pada tahun depan, atau tidak ada perjanjian yang akan dilakukan.
Berikutan itu, dagangan pound mendatar berbanding matawang USD di pasaran sesi Asia hari ini dengan perhatian terus tertumpu kepada perkembangan dalam pilihan raya UK di mana parti pimpinan PM Johnson terus mendahului parti pembangkang dalam tinjauan pilihan raya.


Pengukuhan Pound Mendorong Potensi Lonjakan Sehingga 250 PIPS pada GBP/JPY

Pound Sterling terus melakarkan kecemerlangan pada dagangan Selasa selepas berjaya melonjakkan nilai matawangnya terkesan daripada laporan perkembangan Brexit yang positif.
Perdana Menteri Britain, Theresa May dilaporkan telah membenarkan para penggubal undang-undang untuk mengundi bagi penangguhan Brexit pada tarikh 29 Mac ini. Pelabur melihat situasi tersebut sebagai satu langkah yang baik dalam usaha untuk memastikan UK tidak berdepan situasi pengunduran dari Kesatuan Eropah tanpa sebarang perjanjian.
Sementara matawang Yen masih didagangkan lemah dalam pasaran semasa. Selain dipengaruhi oleh faktor perkembangan positif rundingan dagang, keputusan bank pusat Jepun juga dilihat tidak menyokong kenaikan pada nilai Yen.
Gabenor Bank of Japan (BoJ), Kuroda menyatakan bahawa bukan masanya lagi untuk bank pusat keluar daripada dasar monetari yang longgar.
Padanan matawang Pound bersama matawang safe-haven Yen yang sedang bergerak lemah memberikan perbezaan pergerakan yang agak ketara.
Pasangan matawang GBP/JPY terus merekodkan kenaikan ke paras lebih tinggi mencari paras ketinggian semasa yang baru selepas zon resistance pada paras sekitar 144.800 sebelum ni telah berjaya ditembusi harga.
 Adakah harga mampu mencapai kenaikan sehingga melepasi ketiga-tiga paras resistance pada indicator Moshed Magic Line hari ini sekaligus mencatatkan 250 pips kenaikan?
Atau harga akan kembali membuat penurunan semula dan menguji paras tumpuan pada 144.800 sebelum ini?
Lihat gambar chart GBP/JPY di bawah dan beri tumpuan pada paras yang telah digariskan untuk rujukan analisis teknikal anda.
Perhatikan juga paras support dan resistance pada indicator Moshed Magic Line untuk membantu anda mengawal risiko pada posisi dagangan.

Paras support: 145.531, 144.556, 143.795.
Paras resistance: 147.267, 148.028, 149.003.


Sentimen Pasaran Kembali Pulih Susulan Komen Optimis Trump Terhadap Rundingan Dagang

Sesi pasaran pada Selasa menunjukkan dagangan dolar Amerika Syarikat (AS) kembali mengukuh semula daripada kejatuhan sejak penghujung minggu lalu ekoran tambahan tarif yang diumumkan oleh kedua-dua negara Amerika dan China.
Namun, terdapat tanda-tanda keredaan apabila kedua-dua pihak bersetuju untuk meneruskan semula rundingan membuat kebimbangan para pelabur kembali menurun.
Berucap pada persidangan G7 di Perancis, Presiden AS Donald Trump telah memberitahu bahawa China telah menghubungi wakil dagangan AS untuk menawarkan rundingan semula.
Komen beliau tersebut adalah susulan Timbalan Presiden China, Lie He sebagai ketua perunding bersama Washington telah menyatakan bahawa Beijing bersedia untuk menyelesaikan pertelingkahan dagangan dengan rundingan yang lebih aman.
Dagangan safe-haven Yen dan Swiss franc juga turut kembali menunjukkan penurunan setelah lonjakan harga pada penghujung minggu lalu.
 Dagangan dolar Australia pula kembali mencatatkan peningkatan dari paras terendah tiga minggu berbanding USD ekoran sentimen pasaran kembali bertukar positif selepas komen Trump yang optimis untuk mencapai kesepakatan rundingan bersama China.
Namun begitu, pelabur kekal berwaspada apabila penganalisis pasaran meletakkan kebimbangan terhadap rancangan kenaikan tarif yang berkemungkinan akan menambah kerosakan terhadap kedua-dua ekonomi China dan AS serta rantaian bekalan global.
Perkembangan di Eropah, matawang dolar Euro didagangkan lemah sejak semalam ekoran data tinjauan perniagaan di Jerman yang mencatatkan kejatuhan pada angka bacaan.
Sementara, Pound Sterling juga turut kekal berisiko apabila pelabur melihat rundingan Brexit masih lagi sukar untuk mencapai kata sepakat. Perdana Menteri UK Boris Johnson menegaskan kawalan sempadan harus dihapuskan dan Kesatuan Eropah perlu memikirkan jalan penyelesaian atau bersedia untuk situasi Brexit tanpa perjanjian.
Untuk bacaan data ekonomi, data pesanan barangan tahan lama AS mencatatkan peningkatan untuk bulan Julai mengatasi jangkaan penurunan oleh pasaran. Kenaikan tersebut merupakan yang tertinggi sejak Ogos tahun lalu. Namun, bacaan teras pula mencatatkan penurunan lebih rendah berbanding bacaan sebelum ini dan juga jangkaan penurunan pasaran.
Pada hari ini pula, data keyakinan penggunan AS akan dipantau pelabur dengan bacaan akan diterbitkan pada jam 10.00 malam ini.


Aussie Menurun, Data Imbangan Perdagangan Fokus Pada Pagi ini

Aussie meneruskan penurunan pada awal pasaran Asia hari Khamis menjelang data imbangan perdagangan (trade balance) hari ini, serta data nonfarm payroll (NFP) esok.
Pasangan matawang AUDUSD di dagangkan pada 0.7927, susut 0.40% setakat jam 9 pagi. Manakala USDJPY pula meningkat kepada 110.79. GBPPUSD susut sedikit 0.03% kepada 1.3219
Indeks US dolar yang mengukur kekuatan greenback berbanding enam matawang utama lain, meningkat sedikit 0.13% kepada 92.86
Jangkaan data trade balance Australia bagi bulan Jun pada jam 9.30 pagi nanti adalah lebihan sebanyak AS$1.8 billion. Kemudian di susuli dengan data PMI Caixin yang di jangka meningkat sedikit pada bacaan 51.9.
 Semalam dolar US di lihat menjunam ke paras rendah 15-bulan yang lalu selepas kadar pekerjaan sektor swasta menurun kepada 178 ribu di luar jangkaan penganalisa pasaran. Hal ini menyebabkan jangkaan data positif pada NFP nanti semakin pudar.
Data yang lemah terhadap sektor pekerjaan swasta menjadi petanda kepada pasaran buruh US yang bergerak perlahan. Tambahan pula, jangkaan Federal Reserve untuk meningkatkan kadar faedah sekurang-kurangnya sekali juga semakin pudar.
Namun begitu, Presiden Fed di Cleveland, Loretta Mester menjelaskan bank pusat akan meneruskan perancangan mengetatkan polisi mereka secara beransur-ansur supaya ekonomi dapat terus berkembang.
“Saya lihat ada kelebihan jika kenaikan di teruskan secara konsisten, ia dapat mengelak daripada kekaburan dan menegaskan bahawa kami telah mengatur monetari polisi ini secara sistematik, dengan fokus kepada jangka masa sederhana, risiko yang bakal berlaku serta implikasinya dalam mencapai matlamat polisi kita”, jelas Mester dalam ucapannya kepada Komuniti Persatuan Bank Ohio di Cincinnati.


Analisis GOLD – Emas Bersinar, Lonjak Ke Paras Tertinggi Terbaru!

Selepas suram di awal minggu semalam, emas bersinar lebih terang hari ini menyinari harapan baru para pelabur di tahun yang baru.
Berbanding pergerakan harga yang lebih mendatar semalam, emas membuat kejutan pada sesi Asia pagi ini dengan lonjakan mencapai paras ketinggian terbaru mengatasi paras dicapai pada penghujung Disember.
Walaupun berjaya catat peningkatan berbanding beberapa mata wang utama, US dolar lebih merosot berbanding dagangan safe-haven.
Justeru, emas sebagai aset safe-haven juga dilihat mendapat tarikan sekaligus mempamerkan lonjakan nilainya bersambung ke sesi Eropah petang ini.
Carta harga XAU/USD yang mengukur nilai emas berbanding US dolar telah menyaksikan harga melonjak menembusi zon rintangan pada 1830.00.
Selepas harga emas bertahan di atas zon 1800.00 pada minggu lalu, terdapat isyarat untuk pergerakan bullish buat logam kuning itu apabila harga pada Isnin semalam berlegar di atas paras sokongan Moving Average 50 (MA50) pada rangka masa 1 jam di carta XAU/USD tersebut.
Pada dagangan semalam, harga cuma mencapai paras ketinggian pada sekitar 1825.00.
 Setelah lonjakan berlaku hari ini, harga telah mencapai paras ketinggian terbaru sekitar 1850.00, menjadi rekod tertinggi 7 bulan.
Dengan corak bullish ditampilkan ini, harga emas berpotensi untuk dipacu menuju sasaran berikutnya pada ketinggian 1870.00 pula.
Namun, waspada sekiranya kejatuhan nilai emas berlaku semula, harga bakal susut kembali ke paras 1830.00 dengan reaksi menarik harga bakal dijangkakan.
Jika susut lebih rendah, harga akan mensasarkan semula zon penting pada 1800.00 dan pelabur meneliti petunjuk perubahan trend harga buat emas.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


AS Beri Ancaman Kepada Eropah Jika Enggan Kenakan Tuduhan Terhadap Iran

Tindakan UK, Perancis dan Jerman untuk mencetuskan mekanisme pertikaian dalam perjanjian nuklear 2015 terhadap Iran pada Selasa, didakwa telah didorong oleh ancaman daripada Amerika Syarikat, menurut laporan Washington Post.
Pentadbiran Presiden A.S Donald Trump dilapor telah memberi amaran untuk mengenakan 25% tarif ke atas import kereta Eropah jika negara-negara itu enggan mencetuskan pertikaian yang menuduh Iran melanggar perjanjian nuklear 2015 atau juga dikenali sebagai Pelan Tindakan Komprehensif Bersama (JCPOA).
Tiga kuasa besar Eropah itu telah menuduh Iran mencabuli terma-terma perjanjian untuk mengehadkan pelaksanaan program nuklear, satu tuduhan yang boleh membawa kepada pelaksanaan semula sekatan oleh Pertubuhan Bangsa-bangsa Bersatu (PBB).
 Sementara itu, Rusia memberi tindak balas susulan tindakan UK, Jerman dan Perancis yang mencetuskan mekanisme pertikaian dengan menyatakan ia adalah bertentangan dengan objektif perjanjian tersebut dan tidak boleh diterima.
Pada minggu lalu, Iran telah mengumumkan untuk tidak mematuhi sekatan pengayaan uranium nuklear di bawah perjanjian nuklear 2015 yang turut ditandatangani bersama enam negara lain, selepas ketegangannya dengan A.S meningkat.
Pada tahun 2015, Iran, A.S, China, Perancis, Jerman, Rusia, UK dan Kesatuan Eropah (EU) telah menandatangani satu perjanjian untuk mengatur dan mengawal aktiviti nuklear Tehran.
Namun begitu, setelah Trump mengambil alih jawatan presiden, Washington telah menarik diri daripada perjanjian tersebut dan mula mengenakan sekatan ke atas Iran.


Analisis Teknikal AUD/USD – Timeframe H1 – 26/9/2018

Pergerakan harga pada pasangan matawang AUD/USD dilihat tidak berjaya turun lebih rendah dari paras support MagicS1 semalam sebelum kembali membuat kenaikan menguji paras Magic Pivot sebelum harga sedikit menurun pada sesi pasaran New York. Pada sesi pasaran Asia hari ini, harga membuat kenaikan melepasi paras Magic Pivot 0.7250 berikutan matawang AUD kembali mengukuh ekoran keadaan pasaran yang dilihat semakin stabil. Selain itu juga, data ekonomi tumpuan di Australia juga berada dalam jangkaan bank pusat Reserve Bank of Australia (RBA). Harga telah membuat kenaikan sehingga ke paras resistance 0.7277 (MagicR2) pada indicator Moshed Magic Line sebelum harga membuat penurunan semula di mana harga berada pada paras 0.7258 setakat jam 3.41 petang.
Jika AUD terus mengukuh, harga bakal membuat kenaikan semula melepasi paras resistance 0.7263 (MagicR1) dan juga paras resistance 0.7277 (MagicR2). Seterusnya harga akan menguji paras resistance 0.7290 (MagicR3) dan jika harga berjaya menembusi paras tersebut, berkemungkinan harga bakal membuat Higher High yang baru melepasi paras ketinggian yang dicapai pada Jumaat lalu.
 Namun, jika harga membuat penurunan ekoran kenaikan kadar faedah oleh FOMC awal pagi nanti, berkemungkinan harga akan menembusi (breakout) paras support 0.7236 (MagicS1) yang tidak dapat ditembusi harga semalam. Dan seterusnya, penurunan harga akan diteruskan ke paras support 0.7222 (MagicS2) atau harga berpotensi untuk turun lebih rendah lagi mencecah paras support 0.7208 (MagicS3).
Selain melihat kepada data-data ekonomi di Australia, beri tumpuan juga pada perkembangan isu perang dagang AS-China yang turut mempengaruhi pergerakan matawang khususnya pada chart AUD/USD ini. Lihat indicator Moshed Magic Line yang memaparkan paras-paras jangkaan tumpuan harga untuk tambahan dalam rujukan analisis anda.

Paras support: 0.7236, 0.7222, 0.7208.
Paras resistance: 0.7263, 0.7277, 0.7290.


USD/CAD Menjunam Susulan Ucapan Gabenor Stephen Poloz

Dagangan dolar Kanada pada sesi New York semalam kembali mencatatkan pengukuhan nilainya susulan ucapan optimis disampaikan oleh Gabenor bank pusat Kanada, Stephen Poloz pada acara yang dianjurkan Ontario Securities Comission di Toronto semalam.
Poloz mengatakan bahawa dasar monetari terkini adalah bertepatan untuk situasi semasa. Kenyataan bernada lebih hawkish tersebut kembali meningkatkan keyakinan para pelabur terhadap ekonomi Kanada.
Beliau turut menjelaskan bahawa prestasi bon Kanada yang lemah adalah berhubungkait dengan Amerika Syarikat, namun mengatakan bahawa selesa dengan tahap inflasi semasa dan yakin terdapat tanda-tanda positif terhadap ekonomi.
Susulan ucapan tersebut, dolar Kanada mengukuh pada sesi New York semalam berbanding matawang utama yang lain.
Meneliti pergerakan harga pada carta pasangan matawang USD/CAD semalam, harga pada mulanya menguji paras resistance pada ketinggian 1.33250 yang turut dicapai semalam.
Susulan ucapan optimis Poloz, harga telah menjunam lebih 50 pips lebih rendah ke paras 1.32700 yang membentuk zon RBS (resistance become support) sebelum harga bergerak mendatar sehingga sesi New York berakhir.
Penurunan tersebut juga telah melepasi garisan sokongan Moving Average 50 (MA50) yang memberi petunjuk awal perubahan arah pergerakan harga.
 Bersambung sesi pasaran Asia pada Jumaat, harga dilihat masih menguji zon SBR semalam dan menunjukkan sedikit kenaikan menuju ke paras 1.33000.
Jika harga berjaya kekalkan momentum penurunan dengan pengukuhan Loonie, harga bakal menuju ke paras lebih rendah dijangkakan sekitar 1.32200, antara paras yang menjadi tumpuan harga.
Penurunan lebih rendah akan menguji pula zon RBS (resistance become support) 1.31900 yang dicecah pada Selasa.
Sebaliknya jika harga berjaya membuat kenaikan semula, harga akan cuba melepasi paras resistance pada ketinggian 1.32250 semalam untuk menuju ke resistance 1.33400.
Paras 1.33400 merupakan resistance yang diuji harga pada dagangan Oktober lalu.
Tumpuan turut terarah pada data jualan runcit Kanada untuk September yang akan dikeluarkan pada sesi New York malam ini, jam 9.30 malam.
Lihat gambar carta pasangan matawang USD/CAD di bawah untuk rujukan analisis teknikal anda.


Kenyataan Rasmi ECB Dalam Penetapan Polisi Pada Khamis

European Central Bank (ECB) mengekalkan kadar faedah di paras terendah -0.1% dan mengurangkan pembelian bon bermula pada Januari 2018. Kenyataan awal juga menunjukkan nada dovish walaupun spekulasi sebelum ini menjangka ECB akan mengurangkan kecenderungan pelonggaran.
Di samping kadar faedah yang dikekalkan, bank pusat juga mengekalkan jumlah pembelian aset berjumlah 60 billion Euro sehingga Disember 2017.
Bermula Januari 2018, ECB akan mengurangkan pembelian bon kepada 30 billion euro sebulan sehingga September, atau lebih jika perlu dan sehingga Governing Council (Ahli ECB) melihat pengukuhan inflasi menuju ke arah sasaran inflasi bank pusat.
“Ahli-ahli ECB juga menjangka kadar utama polisi akan kekal pada paras semasa atau lebih rendah lagi dalam satu tempoh di masa akan datang,” dalam kenyataan polisi yang dikeluarkan sebentar tadi.
 Kesimpulan dari kenyataan polisi menunjukkan ECB masih mengekalkan frasa atau bait-bait perkataan yang menggambarkan bank pusat masih melihat kebarangkalian rangsangan akan diteruskan selepas September 2018.
“Jika keadaan menjadi kurang baik, atau jika keadaan pasaran kewangan menjadi tidak konsisten dengan pergerakan menuju perubahan inflasi yang kukuh, Governing Council bersedia untuk meningkatkan program pembelian bon dari segi masa atau jumlah,” tegas ECB, yang mengesahkan bank pusat masih terbuka untuk menambah pelonggaran polisi jika diperlukan.
Bank pusat juga akan terus melaburkan semula hasil dari nilai aset yang telah matang di bawah APP (Asset Purchase Program), pada masa akan datang selepas pembelian bon berakhir.
Nantikan ulasan penuh selepas sidang media Mario Draghi yang bermula pukul 8.30 malam ini.


Berita Penting Bagi Komoditi Minyak Sepanjang Minggu Ini (24-28 Oktober)

Harga minyak meningkat dan menamatkan kejatuhan awal pada bacaan tertinggi pada Jumaat. Hal ini banyak dibantu oleh sentiment pasaran dimana Menteri minyak Rusia mengatakan perjanjian pembekuan pengeluaran minyak adalah perlu untuk menstabilkan pasaran.
U.S. crude oil meningkat 0.69% kepada $50.98. Manakala, minyak Brent berada pada $51.91 setong meningkat sebanyak 1.03%.
Menteri minyak Rusia menyatakan keinginannya untuk bekerjasama dengan OPEC dalam pengurangan pengeluaran minyak.
The Organization of the Petroleum Exporting Countries (OPEC), mengatakan pada bulan lepas yang mereka  mempunyai perancangan awal untuk mengurangkan pengeluaran pada kadar 32.5 juta ke 33.0 juta setong sehari. OPEC dijangkakan akan memberikan detail selanjutnya di mesyuarat akan datang pada 30 November. Pemotongan ini dilihat akan gagal tanpa penglibatan Rusia.
 Nilai US dollar yang tinggi akan menyebakan harga minyak adalah mahal di sesetengah negara. Harga minyak jatuh selepas mencapai catatan tertinggi tahun ini pada Rabu lepas disebabkan inventori minyak US yang jatuh agak banyak.
Pada minggu ini, trader minyak akan fokus kepada data stok pada hari Selasa dan Rabu untuk perkembangan terkini supply and demand (permintaan dan penawaran) dalam pasaran.
Ini senarai data yang dikeluarkan minggu ini.
Selasa, October 25. The American Petroleum Institute (Institut Petroleum Amerika) akan mengeluarkan laporan penawaran minyak US.
Rabu, October 26. The U.S. Energy Information Administration (Jabatan maklumat Tenaga US) akan melaporkan data stok mingguan minyak dan gas.


Ini Yang Terjadi Kepada Pasaran Minyak Mentah dalam Sesi Asia Pagi Ini!

Harga minyak melonjak semalam, namun pasaran kekal di bawah tekanan selepas mengalami kerugian sebanyak enam sesi berturut-turut apabila kebanyak pelabur hilang keyakinan terhadap usaha pengeluar utama untuk mengekang lebihan di dalam pasaran agar tidak terus dibanjiri bahan api.
WTI mentah melonjak sebanyak 21 sen atau 0.4 peratus, namun kekal didagang di bawah paras $49.44 setong.
Dalam masa yang sama, Brent mentah juga diniaga meningkat sebnayak 23 sen atau 0.50 peratus kepada $51.83 setong.
Walaupun pasaran hari ini menyaksikan peningkatan kecil, sentimen keseluruhan telah mula meosot dengan menyaksikan Brent menjunam hampir 10 peratus sejak akhir Disember. Harga minyak kekal menjunam walaupun OPEC dan beberapa pengeluar lain dalam usaha untuk mengetatkan pasaran dengan mengurangkan pengeluaran sebanyak 1.8 juta tong sehari pada separuh pertama 2017.
 JP Morgan, salah satu bank di AS juga berpendapat bahawa pasaran jelas sedang bergelut untuk mengurangkan lagi bekalan di dalam pasaran.
Pandangan bank tersebut juga telah bertukar bearish apabila menyaksikan bekalan yang masih membanjiri pasaran dan juga tanda-tanda yang menunjukkan penurunan harga.
Russia juga telah mengeluarkan kenyataan semalam dengan mengatakan bahawa minayk mentah boleh mendaki ke tahap yang tertinggi sekiranya OPEC dan beberapa pengeluar lain tidak melanjutkan perjanjian selepas 30 Jun.
Data Reuters juga menunjukkan bahawa penghantaran minyak Russia telah mencapai rekod tertinggi sebanyak 5 juta tong sehari pada bulan April dengan peningkatan sebanyak 17 peratus sejak Disember sebelum pemotongan dijalankan secara rasmi.
Isu Percukaian Terhadap Import Kayu Kanada Oleh AS Menjunamkan Matawang Loonie!


Eur/Usd Naik Lebih 120 Pip Sejak News FOMC Pagi Tadi!

Sejak minit mesyuarat FOMC dikeluarkan pagi tadi, pasangan matawang Eur/Usd telah menguat lebih dari 120 pip dari paras 1.0450 ke paras tertinggi hari ini 1.0575. Hal ini berlaku disebabkan ketidaktentuan dalam minit mesyuarat FOMC tentang potensi perubahan polisi oleh pentadbiran baru US.
Hampir semua ahli FOMC melihat risiko peningkatan kepada ramalan pertumbuhan dengan jangkaan polisi fiskal pengembangan (expansionary) di bawah pentadbiran Trump. Ahli-ahli memberi pendapat masing-masing tentang ketidaktentuan tentang masa, jumlah, agihan polisi fiskal dan polisi ekonomi yang lain.
Dengan semua ketidaktentuan ini, US dolar dilihat akan membuat pembetulan harga (correction) dalam jangka pendek, sementara pasaran menunggu maklumat yang lebih jelas dari pentadbiran baru US.
Jika dilihat dalam time-frame monthly, Eur/Usd membuat penurunan sejak Oktober dengan candle bearish yang terbentuk di kedua-dua bulan tesebut. Semasa Oktober dan November, sentimen positif US dolar begitu kuat walaupun terdapat sedikit risiko dalam pilihanraya presiden US.
 Pada bulan November kita melihat US dolar begitu kuat dengan kemenangan Trump kerana jangkaan polisinya yang akan meningkatkan ekonomi US yang menyebabkan Eur/Usd terus jatuh.
Walaubagaimanapun, candle ‘doji’ yang terbentuk pada bulan lalu menandakan, pasaran sedang menunggu maklumat yang lebih lanjut oleh pentadbiran Trump dan tidak dapat dinafikan cuti umum Krismas dan tahun baru, menyebabkan aktiviti pengambilan untung (take-profit) oleh pemain pasaran global dan Eur/Usd naik semula pada minggu terakhir Disember dan terbentuklah candle Doji tersebut.
Ketika ini di weekly, Eur/usd hampir membentuk pinbar dan jika ia terbentuk pada penutupan pasaran pada pagi Sabtu, akan menguatkan lagi potensi kenaikan Eur/Usd minggu hadapan.
Di time-frame daily pula, Eur/Usd sedang menguji paras 1.0500 yang juga merupakan SBR (support become resistance) dan jika ia kekal ditembusi sehingga penutup pasaran esok pagi, kebarangkalian untuk Eur/Usd terus naik semakin tinggi.

PROMO!!
Dapatkan Segera Pakej MoshedFX Ultimate Trader Mastery – Klik Sini
Gunakan Kupon : NFP150
Jimat extra RM150 + Diskaun 40% = Total Jimat RM700 dari harga asal
Promo tamat 6 Jan 2017 tepat jam 11:59PM. Cepat!


Anda Perlu Tahu Update Matawang Utama Sesi Asia Ini Segera!

Aussie melonjak dalam sesi Asia apabila pasaran menanti perdebatan kedua daripada tiga siri yang dirancang di antara calon utama presiden AS, Donald Trump dan Hillary Clinton.
AUD/USD didagang meningkat 0.20%, sama seperti USD/JPY. Sebaliknya, GBP/USD merosot 0.02% setelah mencatat penurunan yang drastik pada minggu lepas.
AUD/USD, 30 minit
USD/JPY, 30 minit
GBP/USD, 30 minit
Dalam masa yang sama, pasaran China dibuka semula selepas bercuti selama seminggu.
Jepun dijadual akan melaporkan akaun semasa bagi bulan Ogos dengan lebihan sebanyak 1.58 trillion yen. Pasaran Jepun, Hong Kong, Taiwan dan Kanada ditutup pada Isnin.
 Kemudian, Australia akan melaporkan pinjaman perumahan bagi bulan Ogos dengan menjangkakan kemerosotan sebanyak 1.3%.
Bank Kebangsaan Australia juga akan mengeluarkan indeks keyakinan perniagaan dengan jangkaan sebanyak positif 6.
Pasaran turut akan memberi tumpuan kepada minit mensyuarat FOMC bagi petunjuk baru mengenai kenaikan kadar AS yang seterusnya.
Di samping itu, ucapan dari Janet Yellen juga dianggap penting bagi sebarang petunjuk prospek kenaikan kadar pada Disember.
Di tempat lain, China akan melaporkan data perdagangan dan inflasi bagi petunjuk ekonomi kedua terbesar itu.
Sementara itu, US Dollar Index yang mengukur kekuatan US Dollar kali terakhir dinilai pada 96.52.
Tandakan event-event penting bagi sepanjang minggu ini segera!


Nohh! GBP/USD Terpacak Balik 140 Pips!

Pound Sterling papar prestasi cemerlang pada dagangan awal minggu semalam setelah mengalami penurunan suram pada minggu lalu.
Ini disebabkan laporan berkaitan perjanjian Brexit di mana UK dan Kesatuan Eropah (EU) dilihat bersetuju untuk meminda protokol Ireland Utara yang sebelum ini menjadi penghalang persetujuan perjanjian perdagangan dicapai kedua-dua pihak.
Situasi ini telah memberi sokongan terhadap lonjakan semula nilai Pound dalam pasaran, dan turut memberi tempias positif kepada mata wang Euro yang turut meningkat.
Selain itu, mata wang US dolar pula yang dijangka untuk menyambung pengukuhan pada minggu ini sebaliknya didagangkan susut pada sesi New York semalam.
Selain dilihat berlaku aktiviti profit taking oleh pelabur di penghujung dagangan Februari, data pesanan barangan tahan lama Amerika Syarikat (AS) yang diterbitkan suram semalam turut memberi kesan penyusutan US dolar.

Meneliti carta harga pasangan mata wang GBP/USD, harga yang pada mulanya dilihat mendatar di paras sokognan sekitar 1.19400 kemudiannya telah melonjak sekitar 140 pips.
Melepasi zon 1.2000 semula, harga telah mencapai ketinggian sekitar 1.20600 dan mula perlahan di sekitar itu bersambung pada dagangan di sesi Asia pagi ini (Selasa).
 Menjadi isyarat awal perubahan trend bullish pada carta harga GBP/USD apabila harga kembali bergerak di atas paras sokongan Moving Average 50 (MA50) pada pergerakan di rangka masa 1 jam.
Kenaikan yang akan diteruskan dilihat bakal menghampiri paras 1.21000 sebelum melanjutkan pendakian lebih tinggi menuju pula zon rintangan pada 1.22000.
Namun, penganalisis tidak menolak situasi pengukuhan semula US dolar yang boleh berlaku pada bila-bila masa sahaja dan menekan harga jatuh semula.
Susut kembali di bawah zon 1.20000 akan melihatkan harga akan menuju semula ke paras sokongan awal minggu sekitar 1.19400 tersebut.
Jika harga sambung penurunan lebih rendah, zon 1.19000 bakal diuji dan berkemungkinan boleh tembus untuk menuju pula ke zon tumpuan 1.18000 dan mencatatkan paras terendah terbaru.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Jawapan Sektor Perkhidmatan Kewangan Terhadap Isu Brexit

Pada hari Isnin, laporan kaji selidik suku tahunan sektor perkhidmatan kewangan Britain terhadap kebimbangan Brexit telah diterbitkan.
Kaji selidik oleh Gabungan Industri British (CBI) dan PwC telah meninjau 100 firma di seluruh sektor kewangan UK. Laporan tersebut mendapati satu pertiga daripada jumlah bank yang ditinjau mengatakan mereka “tidak begitu yakin” untuk melaksanakan rancangan Brexit menjelang Mac. Mereka juga bimbang tentang status kontrak rentas sempadan semasa tempoh peralihan hingga akhir tahun 2020.
Perjanjian peralihan yang akan bermula pada Mac akan datang dengan Britain meninggalkan Kesatuan Eropah belum lagi dapat memberikan pengesahan secara pasti dalam undang-undang firma kewangan.
Masa hadapan hubungan perdagangan EU-UK dalam perkhidmatan kewangan, yang merupakan salah satu sektor ekonomi Britain yang paling penting juga belum lagi dipersetujui. Kekurangan penjelasan telah mendorong bank dan syarikat insuran yang beroperasi di Britain membuka hab di EU.
 “Brexit terus memacu ketidakpastian di kalangan pemain sektor, bermula dari pengusaha kecil kepada oemin pasaran,” kata Andrew Kail, ketua perkhidmatan kewangan di PwC.
Pada minggu lepas, Bank of England telah menolak kritikan daripada perbankan Kesatuan Eropah dengan membantah tindakan Kesatuan Eropah (EU) kerana mempertaruhkan risiko bahawa £29 trilion ($ 38 trilion) derivatif yang dimana mungkin tidak dapat diperdagangkan selepas Mac tahun hadapan.
Menurut pakar ekonomi, “agar sektor kewangan terus menarik pelaburan dan mewujudkan pekerjaan, kerajaan harus bekerja keras dengan Brussels bersetuju terhadap perjanjian unik yang dapat mengembangkan sektor itu selepas Brexit,” katanya.
Soal selidik tersebut turut jumlah perniagaan tidak berubah dalam tempoh tiga bulan hingga awal Jun, walaubagaimanapun ia dijangka meningkat dalam tempoh tiga bulan akan datang.


Sentimen Kelemahan Matawang NZD, Risiko Politik Pada Khamis

Esok akan menjadi penentu perjalanan politik New Zealand di mana First Party akan memilih sama ada akan menyertai Parti Buruh atau Parti Nasional.
Winston Peters pemimpin First Party telah berunding dengan kedua-dua parti sejak minggu lalu di mana beliau menjadi penentu sama ada Parti Nasional akan meneruskan pemerintahan sejak sedekad yang lalu atau pun Buruh akan menjadi kerajaan baru.
Beliau telah memaklumkan keputusan akan dibuat pada Khamis, dan ini menjadi satu lagi risiko politik di New Zealand.
 Dolar New Zealand (Kiwi) merekod kejatuhan berbanding US dolar sejak dari awal sesi Asia pada Rabu dan setakat ini susut hampir 60 pip. Kiwi juga dilihat melemah berbanding matawang-matawang utama yang lain di mana NZD/CHF, NZD/CAD dan NZD/JPY turut merekod kejatuhan.
Laporan data inflasi yang positif pada Selasa tidak sedikit pun menolak Kiwi lebih tinggi walaupun data melebihi jangkaan pasaran. Pasaran ketika ini lebih fokus kepada situasi politik New Zealand dan penting untuk pemain pasaran khususnya pedagang mengetahui apakah fokus pasaran.
“Jika mereka bergabung dengan Parti Buruh, kita boleh jangka Kiwi akan lebih tertekan dengan ketidaktentuan polisi New Zealand,” kata Stuart Ive penganalisis pasaran di OM Financial. Manakala jika mereka menyertai Nasional, kita akan melihat pengukuhan NZD.


Yellen Kembali Minggu Hadapan! Adakah Anda Sudah Bersedia?

Minggu akan datang, para pelabur akan memberi tumpuan penuh kepada ucapan Janet Yellen di Jackson Hole pada jumaat nanti.
US Dollar dijual dengan ketara dan memerlukan sentimen untuk berubah arah. Jadi Yellen perlu mengeluarkan kenyataan yang hawkish bagi memastikan kekuatan US Dollar kembali.
Dan sudah tentu, ramai pelabur mahukan kemungkinan berlakunya kenaikan interest rate tahun ini.
 Laporan NFP yang positif akan datang juga diperlukan untuk perkara itu berlaku. Pun begitu, dijangkakan tiada kenaikan akan berlaku pada September mahupun November.
Jika Fed mahu menaikkan rate tahun ini, kemungkinan adalah beberapa hari sebelum Krismas, di saat orang ramai sibuk membeli belah untuk menyambut perayaan tersebut.
Disember masih lagi 4 bulan daripada sekarang, selagi data-data yang keluar kurang enak maka USD akan dilihat meneruskan penurunan atau dalam keadaan sideway. Sekiranya berlakunya kenaikan, ia hanyalah dengan kesan yang sangat lemah.
Klik sini untuk baca kenapa anda mungkin jadi seorang trader gagal.


Ulasan Penggerak Pasaran Minggu Ini (13-17 Mac)

Tema pergerakan pasaran minggu ini adalah ‘penetapan kadar bank pusat’ terutamanya The Federal Reserve. The Fed merupakan tumpuan utama pasaran minggu ini di mana bank pusat AS ini menaikkan kadarnya dari 0.75% kepada 1.00%. Ini merupakan kali ketiga The Fed menaikkan kadarnya sejak krisis kewangan 2008.
Kenaikan kadar ini sememangnya telah dijangka oleh pasaran dua minggu lepas lagi. Disebabkan hal ini, US dolar gagal menguat berikutan ramalan dua kali kenaikan lagi tahun ini. US dolar hanya akan menguat jika ada tiga kali kenaikan berbanding dua kali dalam unjuran The Fed.
Walaubagaimanapun, ia tetap satu pengetatan polisi oleh The Fed berbanding kebanyakan bank pusat yang melonggarkan polisi dan mengekalkan polisi akomodatif.
Perkembangan terbaru dari Eropah pula menyaksikan matawang Euro melemah dalam sesi akhir dagangan minggu ini berikutan Le Pen kembali mendahului tinjauan pendapat berbanding calon-calon lain Macron dan Fillon. Selain itu, terdapat berita yang mengatakan ECB berpotensi menaikkan kadarnya sebelum program pembelian bon berakhir tahun ini yang turut menyokong penguatan Euro minggu ini.
Di United Kingdom, PM Theresa May mendapat kuasa untuk memulakan proses formal Brexit yang dijangka akhir bulan ini. Matawang Pound menguat sepanjang minggu ini dan menjadi matawang paling banyak mendapat keuntungan berikutan perkembangan positif Brexit.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

06-10 Mac 2017
13-17 Mac 2017

Eur/Usd– Naik 174 pip
Eur/Usd- Naik 182 pip

Usd/Jpy– Naik 196 pip
Usd/Jpy–  Jatuh 263 pip

Gbp/Usd– Jatuh 167 pip
Gbp/Usd– Naik 296 pip

Usd/Chf- 97 pip (volatile)
Usd/Chf- Jatuh 175 pip

Usd/Cad– Naik 166 pip
Usd/Cad– Jatuh 219 pip

Aud/Usd– 141 pip (volatile)
Aud/Usd– Naik 185 pip

Nzd/Usd– Jatuh 155 pip
Nzd/Usd–  Naik 156 pip

Tanpa membuang masa lagi mari kita lihat ulasan kalendar ekonomi utama sepanjang minggu ini.

Data Pengeluaran Perindustrian China, Selasa

Aktiviti ekonomi China berkembang positif pada Januari dengan pengeluaran perindustrian dan pelaburan aset tetap meningkat lebih pantas yang menunjukkan bukti bahawa ekonomi kedua terbesar dunia ini masih stabil. Pengeluaran perindustrian yang dianggap sebagai petunjuk keseluruhan pengeluaran perkilangan, naik 6.3% dari tahun ke tahun.

Harga Pengeluar AS (PPI), Selasa

Harga pengeluar Amerika Syarikat meningkat 0.3% pada Februari berbanding 0.6% yang direkodkan sebelum ini. Bacaan kali ini juga lebih dari jangkaan kenaikan 0.1%. Data secara keseluruhan tidak akan mencetuskan kenaikan mendadak dalam inflasi dengan tekanan secara keseluruhan masih lagi terkawal ketika ini. Kejatuhan dalam harga gasolin juga akan menjadi faktor signifikan bagi menyerap tekanan kenaikan kepada harga pengguna (CPI) dan akan membantu mengurangkan kenaikan harga.

Data Pekerjaan UK, Rabu

Kadar pengangguran UK berkurangan ke paras terendah 11 tahun lepas dengan kadar kenaikan gaji semakin perlahan daripada jangkaan. Pejabat Statistik Kebangsaan menyatakan kadar pengangguran jatuh ke paras 4.7% kurang daripada jangkaan 4.8%. Claimant count yang mengira jumlah tuntutan faedah pengangguran pula berkurangan sebanyak 11,300 pada Februari berbanding jangkaan kenaikan sebanyak 3,200 dan data pada bulan sebelum sebelum yang merekodkan pengurangan 42,400. Manakala indeks purata pendapatan, termasuk bonus, meningkat sebanyak 2.2% dalam masa tiga bulan hingga Januari berbanding jangkaan peningkatan sebanyak 2.4%.

Data Inflasi US CPI, Rabu

Harga pengguna (CPI) Amerika Syarikat mengukuh pada Februari. Data CPI meningkat 2.7% pada Februari berbanding 2.5% yang direkodkan sebelum ini. Jika dibandingkan dengan Januari, harga pengguna meningkat 0.6% berbanding 0.1% yang dicatatkan kali ini. Core-inflation, CPI asas naik 2.2% dari tahun ke tahun. Data jualan runcit AS yang dikeluarkan pada masa sama juga masih menunjukkan pertumbuhan kukuh dalam perbelanjaan pengguna walaupun ia tidak meningkat dengan lebih pantas.

Penetapan Polisi Monetari The Fed (fomc), Khamis

Fed telah menaikkan kadar untuk kali kedua dalam tempoh tiga bulan kerana didorong oleh pertumbuhan ekonomi yang semakin kukuh. Fed dikatakan menaikkan kadar berikutan prospek yang positif dari sektor buruh disamping peningkatan inflasi yang selari dengan sasaran bank pusat.
Dalam masa yang sama, Fed juga meletakkan unjuran kenaikan kadar sebanyak dua kali lagi tahun ini sementara tiga lagi pada tahun 2018.

Pertumbuhan Ekonomi N.Zealand Q4, Khamis

Ekonomi New Zealand berkembang dengan lebih perlahan dari jangkaan pada suku keempat 2016 yang menunjukkan isyarat bahawa ekonomi dipengaruhi oleh musim dan juga gempa bumi. Hal ini telah mengurangkan momentum negara perindustrian yang paling pesat membangun ini. Pertumbuhan ekonomi (GDP) meningkat 0.4% pada tempoh tersebut berbanding suku ketiga yang mencatatkan bacaan lebih tinggi iaitu 0.8% yang telah dikaji semula dari 1.1% yang dilaporkan sebelum ini.

Data Pekerjaan Australia, Khamis

Perkembangan ekonomi yang kurang memberangsangkan dicatatkan oleh Australia dengan data pekerjaan jatuh pada Februari dan juga penyusutan data inflasi. Jumlah pekerjaan secara keseluruhan berkurangan sebanyak 6,400 kepada 11,998,800 pada Februari berbanding bulan sebelum yang merekodkan kenaikan 13,500 pekerjaan. Jangkaan pasaran bagi data ini ialah kenaikan 16,300.

Penetapan Polisi Monetari Jepun, Khamis

Seperti dijangka, BoJ akan mengekalkan kadar faedah jangka pendek pada paras negatif 0.1 peratus selain mengekalkan bon kerajaan Jepun yang bernilai 80 Trillion Yen. Dalam satu kenyataan selepas pengumuman dasar, BoJ menilai ekonomi Jepun sedang memulih dalam trend yang sederhana.
Kuroda juga menegaskan bahawa tiada kenaikan kadar akan dilaksanakan dalam masa terdekat memandangkan kadar inflasi masih tidak menghampiri sasaran sebanyak 2 peratus. Namun begitu, ekonomi Jepun dilihat memperolehi manfaat daripada pemulihan permintaan global dengan peningkatan eksport dan pengeluaran kilang sejak beberapa bulan kebelakangan ini.

Penetapan Polisi Monetari UK, Khamis

Dalam mesyuarat terbaru, Bank of England mengekalkan kadarnya di 0.25% sejajar dengan jangkaan pasaran. Ahli MPC (Monetary Policy Committee) mengundi 8-1 bagi mengekalkan kadar.
Kenyataan bank pusat menegaskan bahawa peningkatan kadar inflasi di atas sasaran ada hadnya. Inflasi ketika ini masih lemah dari jangkaan dan tekanan harga adalah bukti kadar inflasi akan terus bergerak ke arah 2% beberapa bulan akan datang.
Bank pusat juga menyatakan perbelanjaan pengguna semakin perlahan. Dalam konteks ini trend penurunan perbelanjaan menunjukkan kesan daripada kenaikan harga berikutan daripada kejatuhan nilai pound sterling.

Indeks Keyakinan Pengguna, AS, Jumaat

Keyakinan pengguna AS meningkat pada Mac yang dikeluarkan oleh University of Michigan. University of Michigan consumer confidence index meningkat kepada 97.6 berbanding jangkaan 97.0 dan bacaan sebelum ini 96.3. Jangkaan inflasi dalam masa setahun pula menurun kepada 2.4% dari 2.7% di mana penduduk menjangka harga akan menjadi semakin murah dalam amsa setahun. Ini agak mengejutkan dengan data rasmi menunjukkan tren kenaikan inflasi sejak beberapa bulan lalu.


Analisis GOLD – Emas Melantun Semula Setelah Cecah Paras $1,700

Pergerakan komoditi emas yang diteliti sehingga sesi dagangan pada penghujung minggu lalu dilihat bergerak susut ke zon harga $1,700 untuk rekod paras terendah sejak Ogos 2021.
US dolar yang memacu perubahan nilai emas dalam pasaran dilihat tidak berjaya meneruskan pengukuhan pada penghujung minggu lalu selepas prestasi cemerlang dipaparkan sebelumnya yang dijangkakan berlakunya aktiviti pengambilan untung (profit taking) oleh para pelabur.
Namun walaupun bergerak lemah sehingga bersambung pada pembukaan awal minggu ini, US dolar berpotensi untuk mengukuh semula dengan sentimen pasaran yang masih berisiko dan tumpuan yang bakal terarah semula terhadap pengetatan dasar oleh Federal Reserve (Fed).
Sementara itu, pelabur akan memantau penerbitan beberapa data ekonomi penting Amerika Syarikat (AS) pada minggu ini seperti tuntutan pengangguran serta data sektor pembuatan dan perkhidmatan AS sebelum tumpuan akan beralih kepada mesyuarat FOMC minggu berikutnya.
Fed diramalkan untuk sekali lagi menaikkan kadar faedah sebanyak 75 mata asas untuk kali kedua berturut-turut sebagai langkah agresif bank pusat dalam menentang risiko inflasi yang terus memuncak ke paras kritikal.
Perhatikan pergerakan harga pada carta XAU/USD yang mengukur nilai emas berbanding US dolar, harga telah berlegar perlahan di zon 1700.00 sehingga dagangan penghujung minggu lalu.
Namun sedikit pemulihan daripada kerugian, harga emas dilihat meningkat semula pada dagangan yang bersambung pada pembukaan pada sesi Asia pagi ini (Isnin) dan diteruskan bersambung ke sesi Eropah ke paras sekitar 1720.00.
 Kenaikan itu juga dilihat telah berjaya menembusi paras halangan Moving Average 50 (MA50) pada rangka masa 1 jam di carta XAU/USD yang mencetus isyarat awal untuk perubahan trend bullish buat emas.
Jika corak peningkatan tersebut berjaya diteruskan, harga yang melepasi zon rintangan harga 17200.00 seterusnya akan melanjutkan kenaikan ke zon rintangan pada 1760.00 pula.
Untuk jangkaan tempoh lebih panjang bagi jangkaan pergerakan bullish harga, kenaikan lebih tinggi akan mencapai semula ke zon 1785.00 atau zon tumpuan 1800.00.
Sebaliknya jika harga kembali susut semula dari paras 1720.00, berkemungkinan trend bearish sebelum ini akan diteruskan dan harga bakal kembali semula ke zon support 1700.00.
Penurunan lebih rendah yang diteruskan akan mencatatkan paras terendah terbaru 11 bulan buat emas dengan sasaran seterusnya untuk mencecah sekitar paras 1680.00 yang merupakan paras sokongan harga pada dagangan Mac 2021 yang lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jepun Masih Dilihat Sukar Menaikkan Inflasi

Ekonomi Jepun menunjukkan sedikit tanda-tanda peningkatan harga bulan lepas selepas pembuat polisi menjalankan polisi monetary (kewangan) bertahun-tahun yang masih menunjukkan kesan rangsangan yang tak efektif.
Sasaran Bank of Japan pada ketika ini ialah menaikkan kadar inflasi kepada 2.00% yang dilihat sukar berlaku pada jangka masa pendek. Semalam Kuroda dalam sidang media mengatakan telah menganjakkan sasaran inflasi 2.00% tahun depan kepada 2018.
National consumer price index (Indeks harga pengguna kebangsaan) susut sebanyak 0.5% pada September berbanding tahun lepas. Manakala Core ‘Indeks harga pengguna’ (Core CPI) pula jatuh 0.4% pada tempoh sama selepas susut 0.5% pada Ogos.
Jepun sudah pun berada dalam deflation (deflasi atau inflasi negatif) sejak 7 tahun lepas. Oleh sebab itu Bank of Japan (BoJ) telah menjalankan polisi yang mensasarkan kepada pengawalan kadar faedah. Program ini juga termasuk pengubahan kepada jumlah pembelian aset.
 Deflation atau deflasi ialah keadaan penurunan tingkat harga umum barangan dan perkhidmatan yang berterusan di bawah inflasi sifar. Deflasi adalah lawan kepada inflasi.
International Monetary Fund (IMF atau Bank Dunia) baru-baru ini telah meningkatkan penarafan kepada ekonomi Jepun pada tahun ini dan tahun depan. IMF menjangkakan KDNK (GDP) Jepun akan meningkat 0.5% pada 2016 dan 0.6% pada 2017 berbanding jangkaan sebelum ini yang dibuat pada Julai iaitu 0.3% dan 0.1%.
Manakala data yang dilihat dapat memberi kesan kepada kadar inflasi iaitu household spending (perbelanjaan isirumah) jatuh sebanyak 2.10%.

Jepun Mengalami Kesukaran Untuk Naikkan Inflasi!


Dagangan Emas Kekal Tinggi, Harga Minyak Mentah Mula Catat Kenaikan

Harga minyak mentah kembali mencatatkan peningkatan pada Jumaat selepas dua hari penurunan sebelum ini, disokong oleh faktor kenaikan pada bacaan jualan runcit Amerika Syarikat yang mengurangkan kebimbangan terhadap risiko kemelesetan terhadap ekonomi terbesar dunia itu.
Data jualan runcit AS meningkat kepada 0.7% untuk bulan Julai kembali mengukuhkan semula dagangan dolar AS yang menyusut sebelum itu ekoran situasi panik dalam pasaran disebabkan oleh berlakunya penyongsangan lengkungan pada hasil bon Amerika Syarikat buat pertama kali sejak 2007.
Situasi ‘inverted yield curve’ tersebut turut menjejaskan pasaran saham dan juga terhadap pasaran minyak mentah dunia.
Harga minyak mentah Brent masih lagi meningkat di sekitar paras 10% berikutan faktor pengurangan bekalan oleh OPEC dan rakan sekutunya dikenali sebagai OPEC+. Pada Julai lalu, OPEC+ bersetuju untuk melanjutkan pengurangan bekalan minyak sehingga Mac 2020 untuk mengawal harga minyak mentah global.
 Sementara, harga emas kekal tinggi walaupun mencatatkan sedikit penurunan pada Jumaat untuk merekodkan kenaikan untuk minggu ketiga berturut-turut.
Faktor pertumbuhan ekonomi global yang perlahan serta perkembangan pasif terhadap rundingan dagang AS-China menjadi faktor dorongan terhadap pengukuhan nilai emas dalam pasaran semasa.
Sentimen pasaran yang tidak menentu beberapa minggu ini membuatkan dagangan komoditi sukar untuk dijangka, namun dapat dilihat reaksi harga yang sensitif terhadap sentimen pasaran.
Kekal mengawal risiko dalam dagangan serta peka terhadap perubahan sentimen semasa dalam memantau perkembangan dagangan komoditi setiap hari.


Langkah ‘Steady’ BOE Musnahkan Harapan Untuk Lonjakan GBP/USD

Pergerakan harga pada carta GBP/USD terus mengejutkan pelabur dengan membuat penurunan lebih 70 pips untuk sekali lagi mencatat paras terendah terbaharu sekitar 1.33170 pada sesi dagangan Rabu.
Namun demikian, penurunan harga itu sama sekali seperti membuat LL (lower low) untuk meneruskan trend bearish sejak penghujung Oktober serta telah menyangkal isyarat perubahan trend sebelum ini.
Isyarat bearish yang jelas turut diperlihatkan setelah pergerakan harga kekal bergerak di bawah paras halangan Moving Average 50 (MA50) dengan kejatuhan melebihi 500 pips dari paras tertinggi 1.38300.
Situasi Bank of England (BOE) yang dilihat tidak tergesa-gesa dalam mengetatkan dasar polisi telah menjadi punca mengapa pengukuhan matawang Pound tidak dapat diteruskan ketika ini.
Bertitik tolak juga bahawa pasca Brexit yang masih belum selesai turut mengakibatkan implikasi buruk kepada nilai Pound di samping peningkatan wabak Covid-19 yang berlaku di United Kingdom.
Berbeza dengan matawang USD pula, raja matawang itu terus melebarkan sayap penguasaan untuk kekal mengukuh setelah mendapat sokongan daripada kenyataan hawkish pada minit mesyuarat FOMC yang diterbitkan awal pagi ini.

 Sekiranya begitu, penurunan harga lebih rendah bakal menyaksikan harga menembusi zon sokongan 1.33000 untuk bayangan awal harga berupaya untuk kekal membuat penurunan sepanjang November.
Tekanan daripada pengukuhan USD berkebarangkalian akan mendorong pergerakan harga mencecah ke zon sokongan yang seterusnya pada 1.32000 dan sekali gus bakal mencatat rekod terendah baharu lagi untuk tahun ini.
Namun pelabur juga bakal mengalihkan perhatian kepada zon SBR (support become resistance) pada 1.34000 serta paras rintangan MA50 sekiranya kenaikan harga kembali berlaku untuk menilai isyarat perubahan trend bullish yang lebih ketara.
Ini turut menggambarkan bahawa harga berkemungkinan bakal mampu untuk sekali lagi membuat percubaan dalam menguji zon SBR 1.35000 yang mana pada minggu lalu menjadi rintangan buat kenaikan harga dan masih gagal untuk ditembusi.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kedudukan Terkini Matawang : Pasaran Optimis Pertumbuhan Ekonomi Akan Meningkat!

Matawang US dolar didagangkan pada paras tertinggi 2 minggu berbanding enam matawang utama setakat ini. Hasil bon AS akhirnya melonjak kembali dari paras rendah yang dikecapi pada sesi pasaran penutup minggu lepas berikutan harapan para pelabur bahawa ekonomi-ekonomi utama akan mencatat pertumbuhan dengan pelan rangsangan yang bakal dijalankan.
Indeks US dolar yang mengukur dolar greenback berbanding enam matawang utama didagangkan kukuh pada paras 98.093, naik 0.09% setakat jam 09.50 p.m. Bacaan ini masih tidak jauh berbeza daripada paras tertinggi 2 minggu lalu iaitu pada 98.20 yang dicapai pada Jumaat lepas.
Hasil bon AS 10 tahun telah meningkat kepada bacaan 1.57% selepas jatuh ke paras terendah 3 tahun lalu iaitu pada paras 1.47% berikutan kekhuatiran terhadap pertumbuhan global yang perlahan.
Menurut penganalisis FX, tumpuan utama minggu ini ialah pada simposium Jackson Hole dan ucapan Powell.
 Powell dijadualkan akan memberi ucapan pada hari Jumaat dalam mesyuarat tahunan bank pusat di Jackson Hole, Wyoming.
Tambah penganalisis FX, Ishikawa, tumpuan harus diberikan pada apa yang ingin disampaikan Powell. Melalui itu dapat dibezakan apa yang disampaikan beliau mengenai kadar faedah dan apa yang diharapkan pasaran.
Sebelum ini Powell mengatakan bahawa penurunan kadar pada bulan Julai bukanlah permulaan. Walaubagaimanapun, pasaran menjangkakan the Fed akan mengurangkan kadar faedah lagi 25 mata.
Matawang Euro, didagangkan pada paras terendah iaitu pada paras 1.099 dan matawang GBP susut 0.24% pada paras 1.2120 berbanding US dolar setakat jam 10.00.